Επικίνδυνη για την καρδιά η πνευμονία μετά τα 45 - Onmed.gr\nΟι άνθρωποι άνω των 45 που νοσηλεύονται για πνευμονία, διατρέχουν αυξημένο κίνδυνο να εκδηλώσουν σοβαρό καρδιαγγειακό πρόβλημα μέσα στον επόμενο μήνα.\nΣύμφωνα με μελέτη Καναδών επιστημόνων, ο κίνδυνος για έμφραγμα, εγκεφαλικό ή θανατηφόρο καρδιοπάθεια είναι τετραπλάσιος μέσα στις πρώτες 30 μέρες από την νοσηλεία για πνευμονία και, παρότι μειώνεται σταδιακά, παραμένει 1,5 φορά υψηλότερος απ' ό,τι στους μεσήλικες και ηλικιωμένους δίχως ιστορικό πνευμονίας.\nΤο εύρημα αυτό υποδηλώνει ότι η πνευμονία μπορεί να αποτελεί σημαντικό παράγοντα κινδύνου για καρδιαγγειακά επεισόδια, γράφουν οι ερευνητές στην «Επιθεώρηση της Αμερικανικής Ιατρικής Εταιρείας» (JAMA).\nΗ σχετική μελέτη πραγματοποιήθηκε από ομάδα επιστημόνων, υπό τον δρα Βινσέντε Κοράλες-Μεντίνα, από την Κλινική Καρδιαγγειακών Λοιμωδών Νόσων του Ιδρύματος Καρδιάς του Πανεπιστημίου της Οττάβα.\nΟι ερευνητές ανέλυσαν στοιχεία από περισσότερους από 21.000 εθελοντές, ηλικίας 45 ετών και άνω, οι οποίοι εδώ και δεκαετίες συμμετέχουν σε δύο ερευνητικά προγράμματα αξιολόγησης του καρδιαγγειακού κινδύνου (τα CHS και ARIC).\nΑπό τους συνολικά 1.271 εθελοντές που νοσηλεύθηκαν στο πέρασμα του χρόνου με πνευμονία, οι 318 (το 25%) υπέστησαν σοβαρό καρδιαγγειακό επεισόδιο μέσα στην επόμενη 10ετία από τη νοσηλεία τους.\nΌσο μεγαλύτερης ηλικίας ήταν οι εθελοντές, τόσο μεγαλύτερο καρδιαγγειακό κίνδυνο διέτρεχαν ενώ, όπως προαναφέρθηκε, ο κίνδυνος αυτός ήταν μέγιστος τον πρώτο μήνα από την εμφάνιση της πνευμονίας αλλά παρέμενε αυξημένος επί χρόνια.\nΜάλιστα η συσχέτιση αυτή δεν άλλαξε όταν οι ερευνητές συνυπολόγισαν τους άλλους παράγοντες κινδύνου για σοβαρό καρδιαγγειακό επεισόδιο.\n«Ο κίνδυνος καρδιαγγειακού επεισοδίου που σχετίζεται με την πνευμονία είναι παρόμοιος ή υψηλότερος από αυτόν που θέτουν οι παραδοσιακοί παράγοντες κινδύνου, όπως το κάπνισμα, ο διαβήτης και η υπέρταση», γράφουν οι ερευνητές στο άρθρο τους.\nΕπομένως, «τα ευρήματά μας υποδηλώνουν ότι η πνευμονία αποτελεί σημαντικό παράγοντα κινδύνου για καρδιαγγειακά προβλήματα», καταλήγουν.\nΣύμφωνα με γενικά στοιχεία που παραθέτουν οι ερευνητές στο άρθρο τους, η πνευμονία αποτελεί στις χώρες της Δύσης την πιο συχνή ιατρική διάγνωση που οδηγεί σε νοσηλεία στο νοσοκομείο.\nΣτην πραγματικότητα, το 1,2% του πληθυσμού του βορείου ημισφαιρίου του πλανήτη εκδηλώνει κάθε χρόνο πνευμονία - και πάρα πολύ συχνά αυτή παρουσιάζεται τον χειμώνα ως επιπλοκή στη γρίπη.\nΕΠΙΚΙΝΔΥΝΗ Η ΠΝΕΥΜΟΝΙΑ ΜΕΤΑ ΤΑ 45\nΠΝΕΥΜΟΝΙΑ ΚΑΙ ΚΑΡΔΙΑ


Όψεις του Αμπού Ντάμπι\nΤο νέο πρόσωπο of Etihad Airways\nΤο σχέδιο του σήματός μας\nΜε υπερηφάνεια παρουσιάζουμε το νέο μας σήμα που θα κάνει το γύρο του κόσμου. Ξεφεύγοντας από τον κλασικό σχεδιασμό σημάτων αεροπορικών εταιριών, βάλαμε ως στόχο μας να ξεχωρίσουμε τόσο στον αέρα, όσο και σε κάθε αεροδρόμιο όπου πετάμε.\nΤο σήμα μας δημιουργήθηκε από τους κορυφαίους σύμβουλους εταιριών Landor Associates σε συνεργασία με την Etihad Airways και είναι εμπνευσμένο από παραδοσιακά μοτίβα των Εμιράτων, τα τοπία της ερήμου και τα γεωμετρικά σχήματα της μοντέρνας αρχιτεκτονικής του Αμπού Ντάμπι.\nΤο αποτέλεσμα είναι ένα μοναδικό και εντυπωσιακό σήμα, το οποίο εκφράζει μια αεροπορική εταιρία με προοδευτικά και καινοτομικά στοιχεία, που πατάει γερά στην πλούσια ιστορία της.\nΤο έμβλημα του Αμπού Ντάμπι\nΤο μοτίβο ονομάζεται «Όψεις του Αμπού Ντάμπι» και χρησιμοποιεί μια χρωματική παλέτα που παραπέμπει στις ποικίλες αποχρώσεις του τοπίου των ΗΑΕ, από τη σκούρα άμμο της ερήμου Λίβα μέχρι τα φωτεινότερα χρώματα που συναντώνται στα Βόρεια Εμιράτα.\nΗ ανάπτυξη του σχεδίου συμπεριέλαβε τη μελέτη προτάσεων από επιβάτες προερχόμενους τόσο από τα Εμιράτα όσο και από ολόκληρο τον κόσμο, προκειμένου να επιλεγεί το σχέδιο που επικράτησε τελικά.\nΤο εθνικό έμβλημα των ΗΑΕ εμφανίζεται στην άτρακτο δίπλα στην επωνυμία Etihad και η εθνική σημαία προβάλλει με σεβασμό στο μπροστινό μέρος, δίπλα στο πιλοτήριο.\nΤο μοτίβο του σχεδίου αποτελεί βασικό χαρακτηριστικό της νέας διακόσμησης καμπίνας στα Airbus 380 και Boeing 787 της εταιρίας μας και εμφανίζεται σε ολόκληρη την εταιρική μας τυποποίηση.\nΔιαβάστε το επίσημο δελτίο τύπου ►\nΗ Κατοικία ►\nΤο νέο σχέδιο του σήματός μας


«Χρυσό» θα πληρώνουν τον καφέ από τις 15 Ιουλίου όσοι δεν εμβολιάζονται, καθώς τα νέα μέτρα φέρνουν τεράστριους περιορισμούς, παρά τις σφοδρές αντιδράσεις των καταστηματαρχών της εστίασης.\nΣυγκεκριμένα, οι ανεμβολίαστοι πριν την... είσοδό τους στην καφετέρια θα πρέπει να κάνουν PCR ή rapid test, που κοστίζουν 60 ευρώ και 20 ευρώ αντίστοιχα.\nΑυτό σημαίνει για παράδειγμα πως ο ανεμβολίαστος θα δώσει 23 ή 63 ευρώ, ώστε να πιει ένα καφέ, αντί για 3,5 ευρώ που θα έδινε κανονικά.\nΣε αυτή την περίπτωση απαιτείται rapid test ή PCR τεστ. Έτσι, αν μια οικογένεια παραδείγματος χάριν, όπου κανείς δεν έχει εμβολιαστεί, θα χρειαστεί να βάλει βαθιά το χέρι στην τσέπη, καθώς σύμφωνα με τον Κυριάκο Μητσοτάκη «δε θα πληρώσουν το μάρμαρο οι εμβολιασμένοι. Η χώρα δε θα ξανακλείσει για να προστατευτούν οι λίγοι ανεμβολίαστοι».\nΜετά και την ανακοίνωση των μέτρων και τον διαχωρισμό των χώρων ψυχαγωγίας και διασκέδασης σε αμιγείς και σε μεικτούς χώρους, μία ήταν η ερώτηση που βγήκε από τα χείλη όλων. Πώς θα μπαίνουν στα μαγαζιά οι εμβολιασμένοι και οι ανεμβολίαστοι;\nΟ υφυπουργός Ψηφιακής Διακυβέρνησης, Γιώργος Γεωργαντάς, σημείωσε ότι τα καταστήματα θα έχουν ένα άτομο σε ρόλο πορτιέρη που θα ελέγχει τους πελάτες, ώστε να διαπιστωθεί εάν φέρνουν τα απαραίτητα έγγραφα, μόνο και μόνο για να πιουν ένα καφέ.\n«Ο καταστηματάρχης δε θα βλέπει τίποτα, δεν θα βλέπει τα στοιχεία των πολιτών, απλώς θα σκανάρει το QR που φέρουν τα πιστοποιητικά. Θα πηγαίνει ο εμβολιασμένος πελάτης με το πιστοποιητικό στο κινητό του, θα το σκανάρει στην εφαρμογή του καταστήματος και εφόσον ανάβει πράσινη ένδειξη, θα μπορεί να περάσει», είπε χαρακτηριστικά και συνέχισε: «Οι επαγγελματίες που θα έχουν χώρους μεικτούς θα μπαίνουν αυτοί που έχουν αρνητικό rapid τεστ. Το rapid τεστ γίνεται σε διαγνωστικό κέντρο και καταχωρείται επίσημα από αυτό. Όπως και το μοριακό. Με αυτό τον τρόπο άλλωστε εκδίδεται και το ψηφιακό ευρωπαϊκό πιστοποιητικό, το οποίο φέρει QR κωδικό απλά ισχύει για συγκεκριμένες μέρες. Απλώς ο ανεμβολίαστος θα πρέπει να υφίσταται την ταλαιπωρία, όταν θέλει να ξαναβγεί, θα πρέπει να ξανακάνει τεστ μετά από λίγες μέρες», δήλωσε ο κ. Γεωργαντάς. www.nonews-news.com


Κοντοκλώτσης Γεώργιος. Ανακοίνωση υποψηφιότητας | Karla.News\nΑρχική Δήμος Ρήγα Φεραίου 2019 Δημοτικές Εκλογές Κοντοκλώτσης Γεώργιος. Ανακοίνωση υποψηφιότητας\nΓεννήθηκα και μεγάλωσα στο Ριζόμυλο Μαγνησίας. Είμαι παντρεμένος με την Έλσα Πάσχου και έχουμε ένα γιο τον Νίκο.\nΕίμαι ιδιωτικός υπάλληλος και εργάζομαι στο ΕΒΟΛ. Έχω διατελέσει επί σειρά ετών πρόεδρος των εργαζομένων της ΕΒΟΛ και είμαι Γραμματέας του Δ.Σ. Εργατικού Κέντρου Βόλου. Επίσης, είμαι Αντιπρόεδρος της ΔΗΜ.ΤΟ. της ΝΔ Ρήγα Φεραίου.\nΑποφάσισα να θέσω υποψηφιότητα στις επερχόμενες δημοτικές εκλογές με τον συνδυασμό “ΟΛΟΙ ΜΑΖΙ, ΜΠΡΟΣΤΑ” του υποψηφίου Δημάρχου Χαράλαμπου Πάσχου. Πιστεύω πως ήρθε η ώρα να αλλάξουν πολλά πράγματα στο Δήμο μας ώστε να μπορέσουμε να δώσουμε κίνητρο και ελπίδα στις νέες γενιές των συμπολιτών μας. Στις επερχόμενες δημοτικές εκλογές πρεπει να αποφασίσουμε αν πρέπει να αλλάξουμε σελίδα οριστικά και να πάμε το Δήμο μας όλοι μαζί μπροστά.\nΖητώ την ψήφο σας με μεγάλη αίσθηση ευθύνης απέναντι σας και σας υπόσχομαι ότι θα προσπαθήσω να φανώ αντάξιος της εμπιστοσύνης σας.\nΓεώργιος Ν. Κοντοκλώτσης\nΠροηγούμενο άρθροΓίνε και εσύ Δημοτικός Σύμβουλος (βίντεο)\nΕπόμενο άρθροΧαρ. Πάσχος. Επείγει η αναβάθμιση του Κέντρου Υγείας Βελεστίνου


Αυτόνομα Ι.Χ.: Ποιον θα σκοτώνουν και ποιον θα σώζουν; - Freepen.gr ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nHome 1 ΕΠΙΚΑΙΡΟΤΗΤΑ Αυτόνομα Ι.Χ.: Ποιον θα σκοτώνουν και ποιον θα σώζουν;\n11/14/2018 02:52:00 μ.μ. 1 , ΕΠΙΚΑΙΡΟΤΗΤΑ Edit\nΑποτελέσματα - σοκ σε έρευνα του ΜΙΤ από 40 εκατ. απαντήσεις για τον υπό διαμόρφωση «Κώδικα Ηθικής» στα λογισμικά των «οχημάτων χωρίς οδηγό»\nΤα οχήματα χωρίς οδηγό βρίσκονται στο στάδιο τελειοποίησης και είναι απλώς θέμα – λίγου – χρόνου να μετεξελιχθούν και να εξαπλωθούν ραγδαία. Πριν, όμως, μπουν στην καθημερινότητά μας, η κοινωνία πρέπει να αντιμετωπίσει ένα καινούργιο βάρος: τον προγραμματισμό των «αυτόνομων» Ι.Χ. σχετικά με το ποιες ζωές θα αποτελέσουν προτεραιότητα σε περίπτωση ατυχήματος.\nΤα αυτόνομα αυτοκίνητα θα πρέπει να έχουν στο λογισμικό τους προβλέψεις για κάθε σενάριο και περίπτωση που θα μπορούσαν να αντιμετωπίσουν, όπως συμβαίνει με τους κλασικούς οδηγούς - ανθρώπους.\nΜε άλλα λόγια, σε ένα πραγματικά αυτόνομο όχημα θα πρέπει να έχουν δοθεί «ηθικές» οδηγίες από τους προγραμματιστές του. Επί της ουσίας, δηλαδή, αυτός ο «κώδικας» θα πρέπει να γίνει αποδεκτός πρώτα από τις κυβερνήσεις και κατόπιν απ’ όλες τις αυτοκινητοβιομηχανίες.\nΣε ένα αυτοκίνητο με κανονικό οδηγό είναι η ενστικτώδης ανθρώπινη ηθική που δρα ακαριαία. Π.χ. σε περίπτωση που ο οδηγός χάσει τον έλεγχο του αυτοκινήτου του και κατευθύνεται πάνω σε κόσμο, τότε με ένα στρίψιμο του τιμονιού θα προσπαθήσει να αποφύγει κάποιον ή κάποιους. Ποιον θα προτιμήσει να σώσει, όμως;\nΣε ένα αυτόνομο όχημα, ελλείψει οδηγού, αυτή η ενστικτώδης ανθρώπινη ηθική που αποφασίζεται στιγμιαία θα πρέπει να προ-καθοριστεί, προ-αποφασιστεί στο λογισμικό του. Έτσι ώστε οι αλγόριθμοι να μπορούν να λάβουν εκ των προτέρων τις αποφάσεις που ένας άνθρωπος - οδηγός θα λάμβανε ενστικτωδώς.\nΤο συγκεκριμένο πρόβλημα των αυτόνομων οχημάτων έχει ανεβάσει τη ζήτηση των διακεκριμένων φιλοσόφων και ειδικών παγκοσμίως. Το MIT (Massachusetts Institute of Technology) επιχείρησε μια διαφορετική προσέγγιση. Αποφάσισε, αντί να στραφεί σε φιλοσόφους, να συλλέξει τις απαντήσεις του γενικού κοινού, επί της ουσίας της παγκόσμιας κοινής γνώμης.\nΟμάδα διακεκριμένων επιστημόνων από το Χάρβαρντ και το MIT δημιούργησαν γι’ αυτόν τον σκοπό το Moral Machine (Μηχανή της Ηθικής). Πρόκειται για μια ιντερνετική πλατφόρμα που προσέφερε στους επισκέπτες σειρά επιλογών για το ποιον να σώσει και ποιον όχι το αυτόνομο Ι.Χ. σε περίπτωση δυστυχήματος.\nΓια παράδειγμα, ένα ερώτημα: «Αυτόνομο όχημα παρουσιάζει βλάβη στα φρένα μπροστά σε μια διάβαση πεζών. Αν συνεχίσει ευθεία στην προκαθορισμένη του πορεία ένας άντρας, μια γυναίκα και δύο άστεγοι άνθρωποι αδιευκρίνιστου φύλου θα χτυπηθούν από το όχημα. Αν στρίψει, όμως, τότε τα θύματα θα είναι δυο γυναίκες και δύο άντρες στελέχη επιχειρήσεων. Τι πρέπει να κάνει το αυτοκίνητο;».\nΈνα άλλο από τα διατυπωμένα ερωτήματα των ερευνητών: «Αν το αυτοκίνητο είναι να χτυπήσει είτε ένα παιδί είτε ένα ενήλικο άτομο ποιον θα προτιμήσετε να σώσει;».\nΗ ομάδα του MIT προσπάθησε να συγκεντρώσει αποτελέσματα στην πληθώρα παρόμοιων ερωτημάτων - διλημμάτων απ’ όσο περισσότερους ανθρώπους μπορούσε, από ολόκληρο τον κόσμο. Τελικά, η συμμετοχή του κόσμου στην πλατφόρμα ήταν τεράστια κι έτσι η ομάδα συγκέντρωσε 40 εκατομμύρια απαντήσεις από 233 χώρες.\nΤα αποτελέσματα παρουσιάστηκαν στο «Nature», το κορυφαίο παγκοσμίως επιστημονικό έντυπο, στις 24 Οκτωβρίου και ήδη δημιουργούν τεράστια αίσθηση.\nΠρόκειται για την αποκάλυψη των προτιμήσεων του κόσμου παγκοσμίως στο «ποιος να ζήσει και ποιος να πεθάνει σε περίπτωση δυστυχήματος με αυτόνομο όχημα, δηλαδή όταν θα πρέπει να αποφασίσει το ίδιο το λογισμικό του Ι.Χ. τι θα γίνει».\nΟι ισχυρότερες κοινές τάσεις, που εκφράστηκαν από ανθρώπους σε ολόκληρο τον κόσμο, ήταν:\n- Να σωθεί ανθρώπινη ζωή παρά ζώο.\n- Η προτίμηση, στο πλαίσιο του δυνατού, να σωθούν όσο περισσότεροι άνθρωποι γίνεται.\n- Η προτεραιότητα που δίνουν στα παιδιά συγκριτικά με τους ηλικιωμένους.\n- Υπήρξαν ασθενέστερες τάσεις που επέλεγαν να σώσουν γυναίκες αντί άντρες ή πεζούς αντί επιβάτες του οχήματος.\n- Οι άνθρωποι που έχουν διαπράξει έγκλημα (π.χ. ένας δολοφόνος που τρέχει να διαφύγει και περνάει μπροστά από το όχημα) κατατάχθηκαν, από την πλειονότητα των ερωτηθέντων, χαμηλότερα από τους σκύλους στη λίστα προτεραιοτήτων. Προτιμούσαν να σκοτωθεί εγκληματίας παρά σκύλος. Πάντως, ήταν μια θέση υψηλότερα από τις γάτες.\n- Υπάρχει, επίσης, μια παγκοσμίως, μάλλον χρηστική τάση, να προτιμάται να σωθεί η ζωή ενός γιατρού από άλλους ενήλικες. Συγκριτικά, η προτίμηση της ανθρωπότητας απέναντι στους αθλητές είναι ασθενέστερη. Μεταξύ «γιατρού» ή «αθλητή», η πλάστιγγα γέρνει υπέρ του γιατρού.\nΗ έρευνα γίνεται ανατριχιαστική σε ορισμένα σημεία της. Για παράδειγμα, η πλειονότητα των ερωτηθέντων προτιμά να σκοτώσει έναν υπέρβαρο άνθρωπο από έναν με φυσιολογικό σωματικό βάρος. Όπως επιλέγει να χτυπηθεί θανάσιμα ένας άστεγος, προκειμένου να σωθεί ένα στέλεχος επιχείρησης.\nΟι προτιμήσεις του κόσμου διαφέρουν από χώρα σε χώρα. Για παράδειγμα, η προτίμηση να σωθεί μια γυναίκα ήταν ισχυρότερη στις χώρες όπου υπάρχουν υψηλά επίπεδα ισότητας ανάμεσα στα δύο φύλα και πολύ χαμηλότερη στις χώρες που αντιμετωπίζουν τις γυναίκες άνισα.\nΟι ερευνητές βρήκαν ότι οι χώρες του κόσμου ουσιαστικά διαχωρίζονταν, βάσει απαντήσεων, σε τρεις ευρείες κατηγορίες:\n1. Τις «δυτικές», που καλύπτουν τη Β. Αμερική και την Ευρώπη.\n2. Τις «ανατολικές», που περιλαμβάνουν τη Μ. Ανατολή, την Κίνα και την Ινδία.\nΚαι τις «νότιες», που καλύπτουν τη Λατινική Αμερική και πολλές από τις πρώην γαλλικές αποικίες.\nΟι άνθρωποι στις χώρες της «ανατολικής» ομάδας έδειξαν μια ασθενέστερη προτίμηση να σώσουν τους νέους αντί τους γηραιότερους, ενώ στις απαντήσεις της «νότιας» ομάδας η προτίμηση να σώζονται άνθρωποι παρά ζώα είναι χαμηλότερη.\nΟι άνθρωποι από χώρες όπως η Κίνα, η Ιαπωνία και η Σ. Αραβία δεν δίνουν τόση προτεραιότητα στους νέους έναντι των ηλικιωμένων όσο οι Ευρωπαίοι. Ο κόσμος από αυτές τις χώρες νοιάζεται επίσης σχετικά λιγότερο να σώσει ανθρώπους «υψηλής αξίας» συγκριτικά με τον κόσμο που απάντησε από Ευρώπη και Β. Αμερική.\nΆλλο λογισμικό στα σύνορα\nΟι επιστήμονες του MIT και του Χάρβαρντ θεωρούν ότι οι συγκεκριμένες προτιμήσεις μάλλον οφείλονται στις διαφορές μεταξύ ατομικιστικής και συλλογικής κουλτούρας. Έτσι, η ασθενέστερη τάση να σωθούν οι νέοι μπορεί να ερμηνευτεί ως αποτέλεσμα της συλλογικής κουλτούρας «που δίνει έμφαση στον σεβασμό στα πιο ηλικιωμένα μέλη μιας κοινότητας».\nΑυτές οι παραλλαγές υποδεικνύουν, σύμφωνα με τους επιστήμονες της έρευνας, ότι «η γεωγραφική και η πολιτισμική εγγύτητα μπορεί να επιτρέψει σε χώρες και περιοχές να συγκλίνουν σε κοινές προτιμήσεις όσον αφορά την ηθική των μηχανών».\nΠιθανόν τα αυτόνομα οχήματα να χρειάζονται τη δυνατότητα να «κατεβάζουν» στο λογισμικό τους «νέο κώδικα ηθικής» όταν περνάνε εθνικά σύνορα. Διαφορετικά μέρη του κόσμου θα μπορούσαν να καταλήξουν με διαφορετικά ρυθμιστικά καθεστώτα.\nΠροκύπτουν, όμως, κι άλλοι παράγοντες που σχετίζονται με διαφορές στις απαντήσεις του κόσμου και που δεν είναι γεωγραφικοί.\nΟι άνθρωποι από τις λιγότερο πλούσιες χώρες, για παράδειγμα, με χαμηλότερο κατά κεφαλήν ΑΕΠ και ασθενείς θεσμούς, είναι λιγότερο πρόθυμοι να δουν το αυτόνομο Ι.Χ. τους να πατάει έναν αφηρημένο πεζό που περνάει έναν δρόμο με «κόκκινο» φανάρι από έναν πεζό που διασχίζει τον δρόμο κανονικά. «Μάλλον λόγω της εμπειρίας τους σε μια κοινωνία με μικρότερη συμμόρφωση στους κανόνες και ελαφρύτερης τιμωρίας στην παράβαση των κανόνων» σημειώνουν οι ερευνητές.\nΠώς θα μετατραπεί η ηθική σε νομοθεσίες\nΠόσο κοντά είμαστε στο να χρειαζόμαστε ρυθμίσεις σε τέτοια θέματα; Η αλήθεια είναι ότι, σύμφωνα με τον «Economist», οι ρυθμίσεις έχουν ήδη αρχίσει να κωδικοποιούνται και οι γενικές έστω προτιμήσεις για το ποιον και τι πρέπει ένα αυτόνομο όχημα να προσπαθήσει να προστατέψει έχουν αρχίσει να τοποθετούνται στο λογισμικό τους ακόμη κι αν οι εταιρείες που εμπλέκονται δεν προτιμούν να μιλούν για αυτές δημοσίως.\nΤο 2014, για παράδειγμα, ο ιδρυτής του Google X Sebastian Thrun είχε δηλώσει ότι τα αυτόνομα οχήματα της εταιρείας προγραμματίζονταν για να επιλέξουν να χτυπήσουν το μικρότερο από δυο αντικείμενα σε περίπτωση ατυχήματος.\nΤο 2016 ο Chris Urmson της Google διευκρίνισε ότι τα αυτοκίνητά τους «θα προσπαθούσαν να αποφύγουν να χτυπήσουν απροστάτευτους στόχους, δηλαδή πεζούς και ποδηλάτες». Την ίδια χρονιά στέλεχος της Mercedes φέρεται ότι είπε πως τα αυτόνομα οχήματα της εταιρείας θα έδιναν προτεραιότητα στις ζωές των επιβατών σε περίπτωση ατυχήματος, όμως η Mercedes διέψευσε αργότερα αυτή τη δήλωση και την απέδωσε σε παραποιημένη ερμηνεία.\nΑκόμη, βέβαια, τα συστήματα αυτόνομης οδήγησης δεν είναι αρκετά εξελιγμένα κι εκλεπτυσμένα ώστε να ξεχωρίζουν μεταξύ, ας πούμε, ενός νεαρού κι ενός ηλικιωμένου ατόμου. Οι ώς τώρα αλγόριθμοι και αισθητήρες τους μπορούν να πραγματοποιούν πιο «προφανείς» (χονδροειδείς) διακρίσεις, όπως μεταξύ μιας γάτας κι ενός πεζού.\nΤο θέμα είναι ότι όποια ζωή κι αν αποφασίσουν τα αυτόνομα οχήματα πως θα πρέπει να έχει προτεραιότητα, άνθρωποι πάνω από ζώα ή επιβάτες πάνω από πεζούς, θα είναι μια απόφαση που κάποιον θα δυσαρεστήσει. Πρόκειται για πολύ σοβαρά ηθικά διλήμματα στα οποία δεν υπάρχουν εύκολες απαντήσεις.\nΠοιες χώρες έχουν πάρει θέση\nΠρος το παρόν ο ιδιωτικός τομέας κάνει την περισσότερη δουλειά σε αυτό το θέμα, αλλά οι κυβερνήσεις θα πρέπει εν τέλει να εμπλακούν και να αποφασίσουν. Η Ευρωπαϊκή Ένωση ήδη επεξεργάζεται ηθικές οδηγίες τις οποίες θα επιβάλει μέσω ελεγκτικών νομοθεσιών και πιστοποίησης.\nΣτις ΗΠΑ το Κογκρέσο έχει ήδη εκδώσει κοινές, διακομματικές αρχές, για μελλοντική ρύθμιση και νομοθέτηση, όμως η διαδικασία αναμένεται να είναι αργή, καθώς οι νομοθέτες είναι πολύ διστακτικοί ακόμα στο να βουτήξουν σε τόσο θολά νερά των ηθικών προτιμήσεων σε περιπτώσεις αυτοκινητικών ατυχημάτων.\nΗ Γερμανία είναι η μόνη χώρα που έχει προτείνει ηθικούς κανόνες για τα αυτόνομα οχήματα. Ένας από αυτούς είναι ότι η διάκριση βάσει της ηλικίας πρέπει να απαγορευτεί. Οι Γερμανοί νομοθέτες επιχείρησαν να λύσουν τον γόρδιο δεσμό του προβλήματος δηλώνοντας ότι κάθε ανθρώπινη ζωή πρέπει να έχει την ίδια αξία και ότι κάθε διάκριση βάσει προσωπικών χαρακτηριστικών, όπως η ηλικία ή το φύλο, πρέπει να απαγορευτεί.\nΟ δρ Iyad Rajwan, ένας από τους επιστήμονες της έρευνας του ΜΙΤ, τόνισε στον «Economist» ότι ενώ τα συγκεκριμένα σενάρια της έρευνας μπορεί να συμβούν σπάνια, στην πραγματική ζωή (όπως άλλωστε και με τα κανονικά αυτοκίνητα) οι αποφάσεις που θα παίρνουν τα αυτόνομα οχήματα θα επηρεάζουν το ποιος θα ζήσει και ποιος θα πεθάνει και άμεσα, αλλά και με έμμεσους στατιστικούς τρόπους.\nΜάλιστα έδωσε το παράδειγμα με τις προσπεράσεις των ποδηλατών. «Αν παραμείνεις κοντά στη λωρίδα των ποδηλατών αυξάνεις τις πιθανότητες να χτυπήσεις έναν ποδηλάτη, αλλά μειώνεις τις πιθανότητες να συγκρουστείς με ένα άλλο αυτοκίνητο στη διπλανή λωρίδα. Αν, λοιπόν, επαναλάβουμε αυτή την τάση σε εκατοντάδες εκατομμύρια διαδρομές, θα δούμε μια αλλαγή στα μοτίβα των ατυχημάτων».\nΌμως, όπως τονίζουν οι ερευνητές του MIT, αν αυτή η επιλογή τελικά εφαρμοστεί, θα πηγαίνει ενάντια στην ισχυρή προτίμηση της κοινής γνώμης να σώζονται οι ζωές των νεότερων και να θυσιάζονται οι γηραιότεροι. Αν μια κυβέρνηση εφαρμόσει αυτή την πολιτική, ρωτά η ομάδα του MIT, πώς θα χειριστεί την αντίδραση της κοινής γνώμης «που αναπόφευκτα θα υπάρξει όταν ένα αυτόνομο όχημα θυσιάσει παιδιά σε μια περίπτωση διλήμματος»;\nΗ έρευνα του ΜΙΤ\nΗ έρευνα παρουσιάζει την πρώτη θεωρητική προτίμηση των ανθρώπων για το ποιον να σώσουν σε ένα τροχαίο, στην περίπτωση που μεταξύ δύο πεζών ο ένας αναγκαστικά θα πεθάνει. Δόθηκαν 40 εκατομμύρια απαντήσεις από κατοίκους 233 χωρών.\nΤο δίλημμα είναι μεταξύ ενός μέσου ενήλικα και των παρακάτω:\nΆτομο με βρεφικό καροτσάκι: 18% παραπάνω προτίμηση να σώσουν τη ζωή του συγκριτικά με τον μέσο ενήλικα.\nΈγκυος γυναίκα: 15%.\nΆνδρας γιατρός: 7%.\nΓυναίκα γιατρός: 7%.\nΓυναίκα αθλήτρια: 3%.\nΓυναίκα ανώτερο στέλεχος επιχείρησης: 2%.\nΆνδρας αθλητής: 2%.\nΆνδρας στέλεχος επιχείρησης: 1%.\nΑκολουθεί η προτίμηση των ανθρώπων ποιοι να σκοτωθούν αντί ενός μέσου ενήλικα:\nΥπέρβαρη γυναίκα: -1% (δηλαδή 1% παραπάνω προτίμηση να σκοτωθεί αυτή παρά ο μέσος ενήλικας).\nΥπέρβαρος άνδρας: -3%.\nΆστεγο άτομο: -4%.\nΗλικιωμένος άνδρας: -5%.\nΗλικιωμένη γυναίκα: -5%.\nΆνθρωπος που έχει διαπράξει έγκλημα: -13%.\nΓάτα: - 16%.\nΠηγή έρευνας: «The Moral Machine Experiment» Nature, Economist


Η ιστορική μας Δραχμούλα: Η ιστορία της Λόγχης και ο Εκατόνταρχος που μαρτύρησε για τον Χριστό\nΟ επίσημος οδηγός για τα εκθέματα του Χόφμπουργκ αναφέρει πως η λόγχη φτιάχτηκε από ένα από τα καρφιά που χρησιμοποιήθηκαν κατά τη Σταύρωση του Xριστού, και με τα χρόνια, μετά τον\nΚαρλομάγνο, έφτασε να θεωρείται ότι είναι η αυθεντική λόγχη του Λογγίνου.\nΥπάρχουν διάφορες θεωρίες για το που μπορεί να βρίσκεται σήμερα η λόγχη.\nΟι απεσταλμένοι του αυτοκράτορος έμειναν άναυδοι μπροστά στο θάρρος του αγίου και βαθύτατη θλίψη ένιωσαν στην ιδέα ότι θα έπρεπε να θανατώσουν εκείνον ο οποίος τους παρείχε τόσο πλουσιοπάροχη φιλοξενία. Ο άγιος όμως τους ικέτευε να μη χρονοτριβούν και να πράξουν το καθήκον τους, ώστε ο ίδιος και οι σύντροφοί του να συναντήσουν και να συνευφρανθούν με τον Κύριο και Αφέντη τους.\nΜε βαρειά καρδιά, οι απεσταλμένοι του αυτοκράτορος αποκεφάλισαν τους τρεις μαθητές του Χριστού και έστειλαν την κεφαλή του Λογγίνου στα Ιεροσόλυμα, ώστε ο Πιλάτος και οι Ιουδαίοι να βεβαιωθούν για τη θανάτωσή του. Την κάρα του αγίου την έριξαν σ’ έναν λάκκο με κοπριά στα περίχωρα της Ιερουσαλήμ. Κι έτυχε εκείνο τον καιρό, κάποιας γυναίκας χήρας από την Καππαδοκία με τ’ όνομα Άννα, να πάθουν τα μάτια της και να τυφλωθεί. Καιρό πολύ γύριζε στους γιατρούς, στην Καισάρεια και σε άλλες πολιτείες, χωρίς να δει κανένα όφελος.\nΈκλαιγε η τυφλή γυναίκα κι έχυνε δάκρυα, συντριμμένη από την θλίψη. “Γιατί, έλεγε, τώρα έχασα για δεύτερη φορά το φως των ματιών μου;” Κι ήτανε απαρηγόρητη και θρηνούσε ολομόναχη ανάμεσα στα τείχη της Ιερουσαλήμ, σαν σε έρημο. Και να, στη νύχτα της δυστυχίας της, ξαφνικά της φανερώνεται ο Άγιος Λογγίνος και την παρηγορεί: – Χαροκαμένη μητέρα, μην κλαις, της είπε με καλοσύνη. Θα σου δείξω πού βρίσκεται ο μοναχογιός σου, στη δόξα του Κυρίου, και θα ξαναβρείς το φως των ματιών σου.\nΤεύχος 13, Μάρτιος-Απρίλιος 2006\nΜιχαήλ Σαντοβεάνου, της Ρουμανικής Ακαδημίας Μεταφρ. Αντώνη Μυστακίδη


Ni no Kuni II: Revenant Kingdom - Page 3\n19-02-2018, 23:25 #41\n^^ Να το δω ή να μη το δω...;;;;\n19-02-2018, 23:26 #42\nΤα πρώτα 18 λεπτά ειναι, όπως ξεκινάει. Cutscenes, tutorials κτλ\n19-02-2018, 23:30 #43\nΆντε, πλησιάζει κι ο καιρός του!!!!!\n20-02-2018, 17:56 #44\n12-03-2018, 19:58 #45\nOriginally Posted by jschreier, post: 5485171, member: 67\n30 ώρες του πήρε και του άρεσε, το embargo είναι μέχρι τη Δευτέρα\n14-03-2018, 22:30 #46\n14-03-2018, 22:36 #47\n15-03-2018, 05:38 #48\n19-03-2018, 15:28 #49\nΠροσοχή στα streams και τα videos γιατί κυκλοφορούν spoilers.\n19-03-2018, 17:03 #50\nΣημερα λογικα θα βγουν και τα υπολοιπα review.\n20-03-2018, 22:45 #51\nΈνα ελληνικό review. Λίγο με χάλασε αυτο που γράφει για την δυσκολία των μαχών, αλλα, φαντάζομαι, εξαρτάται και απο τη διαχείριση που κανει κανεις στο κτίσιμο της πόλης.\n20-03-2018, 23:07 #52\n20-03-2018, 23:20 #53\nΔειχνει πανεμορφο κυριολεκτικα(οχι οτι περιμενα κατι λιγοτερο),απο οτι φαινεται τρεχει και πολυ καλα στο ps4 pro και πρεπει να εχει γινει πολυ καλη δουλεια και στο κομματι της μουσικης.\nΤο οτι ενα μεγαλο κομματι του παιχνιδιου δεν εχει voice overs δεν μαρεσει ουτε εμενα οπως και τα cutscenes που ειναι ολα in game.\nΘα του εδινα μια ευκαιρια να το παρω day one αν και το συστημα μαχης δεν ειναι των γουστων μου οπως ειχα γραψει και πιο παλια,αλλα με φρεναρει το γεγονος οτι (κατα την γνωμη μου)κανανε το λαθος και μου εβαλαν 30ευρω season pass,αρα απο μενα αναμονη για τωρα και βλεπουμε αργοτερα.\n23-03-2018, 01:36 #54\nDragonpaul (23-03-2018),Fulgore (23-03-2018),Slay (23-03-2018)\n23-03-2018, 10:26 #55\nΑρχικα να πω μπραβο για το review που ειναι αναλυτικοτατο.\nΣτα του review τωρα τι μου εκανε εντυπωση.\nΑρχικα οταν πρωτοειδα το 9/10 κατω κατω ''εδω ειμαστε''. Μετα ομως διαβασα καποια πραγματα που με προβληματισαν.\nΘετικο που βελτιωσαν το fast travel και τα saves και τα skirmish/kingdom building φαινονται πολυ καλα οπως και η συνολικη του διαρκεια.Φυσικα θετικο ειναι που σαν action παιχνιδι τρεχει και στα 60fps.\nΑλλα δυστηχως ξενερωσα αρκετα απο αυτα που διαβασα για την πλοκη και το συστημα μαχης απο πλευρας δυσκολιας .Στο δευτερο συγκεκριμενα αναφερομαι στις ιδιες τις παρατηρησεις του συμφορουμιτη στο τελευταιο κομματι φαίνεται άσκοπο το να σου δίνει τόσες επιλογές το παιχνίδι, όταν δεν έχει νόημα να επενδύσεις σε αυτές για το 95% του παιχνιδιού\nΚαι μετα αυτο γιατι απο οτι διαβαζω οτι στο κομματι της πλοκης/ιστοριας ουτε εκει τα πραγματα ειναι πολυ καλυτερα,σε σχεση παντα με το πρωτο παιχνιδι.\nΕιναι και το season pass των 30ευρω που δεν βοηθαει και πολυ στην ολη κατασταση.\nΠροσωπικα με προβληματισαν αρκετα αυτα που διαβασα οχι μονο στο παραπανω review αλλα και σε αλλα που ειχαν ανεβει προηγουμενως παρολο που στο συνολο του το παιχνιδι δειχνει να ειναι αρκετα καλο.\nΙσως ψαξω μπας παιζει ενοικιαση να δω τελικα κατα ποσο μου αρεσει ή οχι,για να δουμε.\n23-03-2018, 14:44 #56\n20 έχει το season pass\n23-03-2018, 16:26 #57\nΕχεις δικιο την μπερδεψα με την prince edition https://store.playstation.com/en-gb/...K2DELUXEED0000\n24-03-2018, 08:41 #58\nΈπαιξα 4-5 ώρες εχτές και μου άρεσε πολύ. Δεν είχε το shocking factor που είχε η εισαγωγή του πρώτου αλλά ήταν πολύ καλό.\nΤο μόνο που βλέπω σαν μειονέκτημα είναι το ότι είναι υπερβολικά εύκολο. Στο πρώτο θυμάμαι ότι είχα χάσει παρά πολλές φορές στην αρχή και γενικά. Εδώ στις 5 ώρες δεν έχασα ούτε μία!\nΠαρόλα αυτά το σύστημα μάχης μου αρέσει πολύ προς το παρόν. Ελπίζω στην πορεία να βάλει και μεγαλύτερο complexity, όπως έκανε το πρώτο, που συνεχώς έβαζε και νέα mechanics μέχρι και 20 ώρες μέσα στο παιχνίδι.\n24-03-2018, 16:05 #59\n- επιλογή για dynamic HUD/να επιλέγεις τι θες να σου δείχνει και πότε\n- patch για το 4K mode.\n- μπορείτε να κάνετε charge τις ειδικές επιθέσεις σας\n- τα cutscenes και γενικότερα οι διάλογοι γίνονται skip αν κρατήσετε πατημένο το Δ\n- στο Kingdom Building δώστε έμφαση στα Barracks, Institute of Innovation, Training Ground, Explorer's Guild (ίσως και το Cathedral). Τα upgrade τους θα σας διευκολύνουν μακροπρόθεσμα σε όλες τις πτυχές του παιχνιδιού.\n24-03-2018, 21:29 #60\nNi No Kuni easter egg


Tο ραντεβού µας είναι στο Περιβόλι τ’ Ουρανού, λίγο προτού ξεκινήσει η πρόβα. Ο Χρήστος Νικολόπουλος επιβάλλει τον σεβασµό µε την παρουσία του, µε το βλέµµα του. Λιτός, σεµνός και ουσιαστικός ο λόγος του, όπως ακριβώς και τα τραγούδια του. Όσο µιλάει σκέφτοµαι ότι αυτό το κράµα ταλέντου και χαρακτήρα και να ήθελε δεν θα µπορούσε να µην ξεχωρίσει, ειδικά σε µια εποχή που εκτιµούσε τέτοιους σπάνιους συνδυασµούς. Του ζητάω να µιλήσει για τη ζωή του από τα παιδικά του χρόνια µέχρι σήµερα. Και ξεκινάει.\nΜε τον Στέλιο Καζαντζίδη. Η περίφημη φωτογραφίααπό το οπισθόφυλλο του δίσκου «Υπάρχω»\nΣτην Αθήνα για να βρει την τύχη του\nΓεννήθηκα από γονείς αγρότες στο Καψοχώρι, ένα µικρό χωριό της Ηµαθίας. Το µπουζούκι έπεσε στα χέρια µου εντελώς από σύµπτωση, όταν ήµουν δώδεκα χρόνων. Άρχισα να εξελίσσοµαι πολύ γρήγορα, πήγα σε µια µουσική σχολή στην Αλεξάνδρεια και σε πέντε µήνες είχα µάθει να διαβάζω νότες. Έκτοτε δεν συνέχισα τη θεωρία και προτίµησα το αυτοδίδακτο γιατί προφανώς αυτό µε έκφραζε περισσότερο. Σύντοµα άρχισα να παίζω σε γιορτές, γάµους και πανηγύρια, βιώνοντας όλο αυτό που πρέπει να ζήσει ένας µουσικός ώστε να έχει τα εφόδια στο µέλλον γι’ αυτά που θα κάνει µόνος του.\nΣτα πανηγύρια έπαιξα µε Πόντιους, µε Μικρασιάτες, µε χάλκινα και λαϊκές ορχήστρες, βιώνοντας όλο τον κύκλο του ελληνικού τραγουδιού. Εκείνα που παίζονταν εκεί δηλαδή, γιατί στην Αθήνα παίζονταν άλλα είδη. Οι επιτυχίες τότε γίνονταν µέσω του τζουκµπόξ και από τα πικάπ που είχαν κάποιοι, λίγοι προνοµιούχοι στα χωριά. Τις Κυριακές στρώναν τραπέζια έξω από τα καφενεία, µαζευόταν ο κόσµος, βάζαν το τζουκµπόξ και µε αυτό διασκέδαζαν.\nΣτην Αθήνα ήρθα το 1963 σαν αλεξιπτωτιστής. Είπα του πατέρα µου «πάω να βρω την τύχη µου». Μου έδωσε ένα µικρό χαρτζιλίκι και ξεκίνησα. Περιπλανήθηκα πολύ εδώ πέρα. Τον χειµώνα της ίδιας χρονιάς έπαιξα µε τον Γιάννη Κυριαζή, τον σπουδαίο αυτό ρεµπέτη ο οποίος υπήρξε µεγάλο σχολείο για µένα. Εκεί έµαθα τα τραγούδια της Αθήνας. Σιγά σιγά άρχισα να µπαίνω στο στούντιο, στην αρχή τσάµπα για να µε γνωρίσει ο κόσµος. Σε ένα στούντιο γνώρισα τον Αγγελόπουλο, ο οποίος τότε είχε στο µπουζούκι τον Γιάννη Παλαιολόγο. Όταν πήγε φαντάρος πήγα εγώ στη θέση του.\nΣτη συνέχεια γνώρισα τον Στέλιο Ζαφειρίου, ο οποίος άρχισε να µε παίρνει σε καλύτερες εταιρείες πια. Έµαθα ότι ο Καζαντζίδης αναζητούσε µπουζούκι και πέρασα από ακρόαση. Του άρεσα και έµεινα µαζί του την υπόλοιπη µιάµιση σεζόν γιατί αργότερα, το 1966, σταµάτησε να δουλεύει σε κέντρα. Ξεκινήσαµε λοιπόν στις αρχές του 1965. Μέσα σε µια βδοµάδα έµαθα όλο το ρεπερτόριο. Τότε δουλεύαµε στην Τριάνα του Χειλά, απέναντι από τον Αγιο Σώστη στη Συγγρού, ένα ξακουστό κέντρο και κατά τη γνώµη µου το καλύτερο της εποχής εκείνης.\nΛίγο καιρό µετά πήγαµε στην Αµερική µαζί µε τον θίασο του Κώστα Χατζηχρήστου. Η µισή παράσταση ήταν θεατρική και η άλλη µισή συναυλία µε τον Καζαντζίδη, τη Μαρινέλλα και µια λαϊκή ορχήστρα. Στο Κάρνεγκι Χολ που παίξαµε γνώρισα τον Χιώτη, ο οποίος καθόταν στο πρώτο πατάρι και βγαίνοντας µου έδωσε συγχαρητήρια. Γυρνώντας κάναµε µια περιοδεία στην Ελλάδα µε την Καίτη Γκρέυ και τη Μαρινέλλα και τον επόµενο χειµώνα, που ήταν ο τελευταίος που τραγούδησε µπροστά σε κοινό ο Καζαντζίδης, δουλέψαµε στο χειµερινό Φαληρικό, στην οδό Ηπείρου, εκεί όπου βρίσκεται σήµερα το Κύτταρο. Εκεί αποφάσισε την αποχώρησή του από τη νύχτα. Κατά τη γνώµη µου αυτό συνέβη γιατί είχε µια φοβία για τα πράγµατα της νύχτας και είχε και κάποιου είδους ανθρωποφοβία. Ταυτόχρονα ήταν και ευκατάστατος και προφανώς είχε τη δυνατότητα να το κάνει.\nΔιαφημιστικό των εμφανίσεων του θιάσου Χατζηχρήστου και του συγκροτήματος του Καζαντζίδη στην Αμερική (αρχείο Β. Αρναουτάκη)\nΗ γνωριµία µε Νταλάρα, Λοΐζο και ∆ιονυσίου\nΤο πραξικόπηµα των συνταγµαταρχών µε βρήκε στον στρατό. Μας είχαν κλεισµένους µέσα καµιά δεκαπενταριά µέρες χωρίς να ξέρουµε τι συµβαίνει. Από έναν σιτιστή µάθαµε ότι έγινε στρατιωτικός νόµος. Το βράδυ συναντηθήκαµε στα µαγειρεία για να συζητήσουµε. Κάποιος µας κάρφωσε και ήρθαν και µας βρήκαν εκεί και µας κατηγόρησαν ότι τάχα κάναµε συνωµοσία. Με στείλανε για τιµωρία σε ένα φυλάκιο στο Μιτσικέλι. Έµεινα κάνα µήνα εκεί πάνω, µου πήρανε και το µπουζούκι. Ένας ανθυπολοχαγός που ήταν εκεί, ένας πάρα πολύ καλός άνθρωπος, κατέβηκε στο στρατόπεδο, πήρε το µπουζούκι και µου το έφερε.\nΤο 1970, αµέσως µετά το στρατιωτικό µου, γνώρισα τον Γιώργο Νταλάρα µια µέρα που είχε έρθει για ακρόαση στη Standard, τη δισκογραφική που είχε κάνει ο Καζαντζίδης – ήθελε τότε να κάνει και δικό του εργοστάσιο για να τυπώνει δίσκους. Με τον Νταλάρα από τότε γίναµε αχώριστοι φίλοι. Τελικά δεν έκανε δίσκο µε τη Standard, λίγο καιρό αργότερα όµως τον πήρε ο Μάτσας. Το 1971 εµφανίστηκα στο Καν Καν του Νίκου Γιγουρτάκη. Στο σχήµα ήταν ο Γιάννης Πουλόπουλος, ο Στράτος ∆ιονυσίου, η Χαρούλα Αλεξίου, η οποία ήταν πολύ νέα τότε. Μαέστρος ήταν ο Πλέσσας.\nΤην ίδια χρονιά ο Λοΐζος µας κάλεσε για «Το ζεϊµπέκικο της Ευδοκίας». Όταν το παίξαµε στο µπουζούκι δεν του άρεσε, ήθελε κάτι διαφορετικό – τότε πειραµατιζόταν πολύ. Ο Λευτέρης Παπαδόπουλος που έχει γράψει κάποια τραγούδια για τη συγκεκριµένη δουλειά πρότεινε να πάει να φέρει τον τζουρά του από το σπίτι. Τον τζουρά αυτό του τον είχε χαρίσει ο Μουφλουζέλης. Έτσι έπαιξα εγώ τον τζουρά και ο Πολυκανδριώτης έπαιξε την επόµενη φράση µε το µπουζούκι.\nΘυµάµαι τον ∆ιονυσίου να έρχεται στο καφενείο των µουσικών στη Βερανζέρου – τον γνώρισα σε µια ηχογράφηση που έπαιξα σε κάποια τραγούδια του Ακη Πάνου τα οποία τραγούδησε εκείνος. Με τον ∆ιονυσίου δουλέψαµε το 1972 στα παλιά ∆ειλινά – µαζί µας ήταν ο Νταλάρας, η Γαλάνη, η Αλεξίου. Στη συνέχεια γράψαµε τον «Σαλονικιό» που έγινε πολύ µεγάλη επιτυχία. Οχι, ο «Σαλονικιός» δεν αναφέρεται στον γνωστό Σαλονικιό, καµία σχέση. Ο στίχος του Λευτέρη Παπαδόπουλου είναι γραµµένος για έναν µάγκα Σαλονικιό.\nΓιώργος Νταλάρας, Χρήστος Νικολόπουλος, Μάνος Λοίζος\nΟ Χρήστος Νικολόπουλος με τον Στράτο Διονυσίου και τη Μαρίνα Βλαχάκη\nΈνα µεγάλο ταλέντο αναγνωρίζεται\nΤο «Υπάρχω» ο Καζαντζίδης δεν ήθελε να το πει. Το θεωρούσε µοντέρνο και όταν του το πήγα µου είπε: «Τι; Σλόου ροκ θα τραγουδήσω εγώ τώρα;». Του είχα πάει τη µελωδία πρώτα και του είπα: «Περίµενε να µπει και ο στίχος». Και όντως πείστηκε. Όταν βγήκε το «Υπάρχω» στην τηλεόραση δεν αδειάσανε οι δρόµοι, όπως λέγεται, αλλά πράγµατι κάποιοι έτρεχαν να προλάβουν να δουν την εκποµπή, επειδή ο Καζαντζίδης ήταν πολύ δηµοφιλής και απείχε για καιρό από τη δισκογραφία.\nΠώς φτάσαµε στα δικαστήρια θέλει αρκετή ώρα για να το εξηγήσω, ώστε να καταλάβει και ο κόσµος. Τέλος πάντων. Αφού σταµάτησε ο Καζαντζίδης να τραγουδάει εγώ άρχισα να κάνω επιτυχίες και κάποιες θεωρούσε ότι έπρεπε να τις πει αυτός, όπως το «Αγάπη όλο ζήλια» που λέει ο Λεωνίδας Βελής. Εγώ τότε έψαχνα να βρω έναν µικρό Καζαντζίδη, αφού ο ίδιος δεν τραγουδούσε πλέον. Το έκανα από αγάπη προς εκείνον. Μετά κατάλαβα ότι όλα αυτά τα εκλάµβανε λίγο εγωιστικά, νόµιζε ότι προσπαθούσα να του πάω κόντρα. Είπε λοιπόν κάποια λόγια εκείνος, είπα εγώ, ξαναείπε εκείνος κι έτσι καταλήξαµε στα δικαστήρια. Εγώ νιώθω πολύ δικαιωµένος γιατί µέσω του δικαστηρίου, που δεν το είχα σχεδιάσει καθόλου, επαναπάτρισα τελικά τα τραγούδια µου, τα οποία δυστυχώς για πολλά χρόνια είχαν το όνοµά του ως συνθέτη.\nΣτη δεκαετία του ’80 έκανα την επανάστασή µου. Μέχρι το ’84 ήµουν το καλό µπουζούκι του κάθε τραγουδιστή. Πληρωνόµουν καλούτσικα, ήµουν και απαραίτητος γιατί έκανα πολύ καλά τη δουλειά τους. Στη συνέχεια, µε την παρότρυνση του Βασίλη Καπερνάρου που είναι και κουµπάρος µου, άρχισα να κάνω δικό µου πρόγραµµα. Είχα ήδη αρχίσει κι έκανα δικές µου συναυλίες από τις αρχές του ’80. ∆έχτηκα κάποια στιγµή πρόταση να πάω σε ένα κέντρο διασκέδασης, στις Νταλίκες συγκεκριµένα. Πήγα κι έκανα ένα πρόγραµµα που βασιζόταν σε τραγούδια µου. Και έγινε κόλαση. Από κει και πέρα άρχισαν να µε υπολογίζουν λίγο διαφορετικά.\nΆρχισε να αναγνωρίζεται το έργο µου και έβγαλα και λεφτά γιατί αλλιώς θα ήµουν στο µεροκάµατο. Στις Νταλίκες την πρώτη χρονιά ήµασταν µαζί µε την Αρβανιτάκη, η οποία είχε σταµατήσει από την Οπισθοδροµική Κοµπανία και σκεφτόταν σοβαρά να αποχωρήσει από τον χώρο. Τη δεύτερη χρονιά ήταν η Κωνσταντίνα µε τον Λεωνίδα Βελή, µε τον οποίο τότε είχα κάνει και τον δίσκο «Αγάπη όλο ζήλια». Πάλι χαµός έγινε. Έξι µέρες τη βδοµάδα παίζαµε. Θεωρώ τον εαυτό µου πάρα πολύ τυχερό που έζησε το µεγαλείο του ελληνικού τραγουδιού. Από τον Τσιτσάνη δηλαδή µέχρι τους µεγάλους έντεχνους, συναυλίες σε γήπεδα, τραγούδια του αγώνα, συγκλονιστικά πράγµατα. Οµως εµείς που αγαπάµε το λαϊκό τραγούδι πρέπει να ξεχάσουµε τις χρυσές εποχές που βιώσαµε. ∆εν αφορίζω το σήµερα, σέβοµαι τους νεότερους και τους αποδέχοµαι. Και σήµερα γράφονται κάποια συµπαθητικά τραγούδια. Κατά την ταπεινή µου γνώµη, όµως, σε καµία περίπτωση δεν αγγίζουν εκείνα που χάραξαν το ελληνικό τραγούδι πολύ βαθιά.\nO Χρήστος Νικολόπουλος και ο Λεωνίδας Βελής\nΗ Κρίση στο Λαϊκό Τραγούδι\nΓια µας η κρίση άρχισε πολύ νωρίς. Αρχικά δουλεύαµε έξι µέρες τη βδοµάδα, έπειτα έγιναν τέσσερις, τρεις, δύο και µετά την κρίση από τις δύο πληρωνόµαστε τη µία. Βιώνουµε πολύ βαθιά την κρίση, όχι εδώ στο Περιβόλι τ’ Ουρανού που δουλεύω για τρίτη σεζόν – ευτυχώς εδώ είναι λες και ζούµε ακόµη άνοιξη. Αντιµετωπίζουµε όµως πολύ µεγάλα προβλήµατα µε την απάτη της ΑΕΠΙ που βγήκε στην επιφάνεια, γιατί κάποιοι άνθρωποι που είχαµε κάνει πολλές επιτυχίες είχαµε διαµορφώσει και τη ζωή µας µε βάση τα χρήµατα που παίρναµε από τα δικαιώµατα των τραγουδιών µας. Τώρα που συνέβη αυτό έγινε άνω κάτω η ζωή µας. Για ορισµένους ανθρώπους τα πράγµατα είναι ακόµη χειρότερα. Εγώ δουλεύω ακόµη, κάνω συναυλίες, άλλοι άνθρωποι που δεν δουλεύουν ή κάποιοι στιχουργοί δεν έχουν τη δυνατότητα να ζήσουν.\nΜαζί µε όλες τις δυσκολίες που υπάρχουν σήµερα στον χώρο µας βιώνουµε και τη δυσκολία των ραδιοφώνων. Βγάζουµε µια καινούργια δουλειά, για την οποία µπορεί να κάτσουµε στο στούντιο ακόµη κι έναν χρόνο, και τα τραγούδια µας δεν παίζονται από τα ραδιόφωνα. ∆υστυχώς δεν µας φέρονται καθόλου καλά οι ραδιοφωνιτζήδες, οι οποίοι λειτουργούν σαν παρέες, παίζοντας συνεχώς τα ίδια και τα ίδια.\nΟ Χρήστος Νικολόπουλος εμφανίζεται στο Περιβόλι τ’ Ουρανού (Λυσικράτους 19, Πλάκα, Παρασκευή – Κυριακή) μαζί με την Πίτσα Παπαδοπούλου, τον Στέλιο Διονυσίου και την Ασπασία Στρατηγού\nΦωτογραφικό πορτρέτο Γιάννης Παναγόπουλος / Eurokinissi\nΟι παλιές φωτογραφίες προέρχονται από το βιβλίο του Κώστα Μπαλαχούτη «Χρήστος Νικολόπουλος. Η ζωή μου… τα τραγούδια μου» (Εκδόσεις Αλκυών)


Πώς μικρές χώρες κατάφεραν να βγάλουν χρήμα\nΟι μικρές σε έκταση και πληθυσμό χώρες είναι αναγκασμένες να καταφεύγουν σε διάφορες τεχνικές προκειμένου να διατηρήσουν ένα ικανοποιητικό επίπεδο ζωής για τους κατοίκους. Όλοι γνωρίζουν φυσικά, για τις πρακτικές μικρών, αλλά ανεπτυγμένων χωρών, προκειμένου να βγάζουν χρήμα, όπως είναι η διόγκωση του χρηματοπιστωτικού τομέα, η βοήθεια στο «ξέπλυμα» χρήματος, αλλά και η μετατροπή της χώρας σε φορολογικό παράδεισο.\nΩστόσο, υπάρχουν παραδείγματα ορισμένων χωρών, που έχουν καταφύγει σε πιο περίεργους και ασυνήθιστους τρόπους για να αυξήσουν το ΑΕΠ τους. Ορισμένοι από αυτούς ακροβατούν στα όρια της διεθνούς νομιμότητας, άλλοι κινούνται εντός αυτής, ενώ υπάρχουν και μέθοδοι ηθικά απαράδεκτοι.\nΑς δούμε, λοιπόν, πώς ορισμένες μικρές χώρες χρησιμοποίησαν και χρησιμοποιούν ανορθόδοξους τρόπους για να βγάλουν χρήμα…\nΜε ένα πληθυσμό περίπου 48.000 ανθρώπων, η μικρή χώρα της Καραϊβικής, Άγιος Χριστόφορος και Νέβις, είδε την προηγούμενη δεκαετία τη βιομηχανία ζάχαρης της να καταστρέφεται. Έτσι, αποφάσισε να στήσει μια «βιομηχανία» χορήγησης διαβατηρίων. Με τη βοήθεια του σουηδού δικηγόρου Christian Kalin, η χώρα ανανέωσε ένα πρόγραμμα που ήδη υπήρχε και χορηγούσε ιθαγένεια, με στόχο την προσέλκυση επενδύσεων. Με μία μόλις επένδυση της τάξης των 250.000-400.000 δολάρια στον κλάδο του real estate, ο οποιοσδήποτε στον κόσμο, μπορούσε να ανακηρυχτεί πολίτης της χώρας, ακόμη κι αν δεν είχε πατήσει ποτέ -κι ούτε σκόπευε- το πόδι του εκεί.\nΤο πρόγραμμα στέφθηκε με επιτυχία, καθώς οι πολίτες της μικρής χώρας δεν χρειάζονταν βίζα για να ταξιδεύουν σε 132 χώρες, μεταξύ των οποίων και στις περισσότερες της ΕΕ, καθώς και ιδιαίτερα ευνοϊκή φορολογία. Το 2013, ο Άγιος Χριστόφορος κέρδισε 100 εκατ. δολάρια από το πρόγραμμα, δηλαδή περίπου το 13% του ΑΕΠ της χώρας.\nΟι καλές ιδέες αντιγράφονται κι έτσι σύντομα κι άλλες μικρές χώρες άρχισαν να κάνουν το ίδιο, δημιουργώντας μια ολόκληρη βιομηχανία με τζίρο 2 δισ. δολάρια το χρόνο! Ας σημειωθεί, ότι κάτι ανάλογο επιχείρησε να κάνει και η Ελλάδα με στόχο τη προσέλκυση επενδύσεων.\nΩστόσο, πρέπει να σημειωθεί ότι το πρόγραμμα αυτό δημιούργησε ορισμένα προβλήματα στον Άγιο Χριστόφορο. Ο Καναδάς ανακάλεσε τη συμφωνία για τη βίζα το 2014, ενώ την ίδια χρονιά το αμερικανικό υπ. Οικονομικών προειδοποίησε ότι πλούσιοι Ιρανοί μπορεί να χρησιμοποιήσουν διαβατήρια από τον Άγιο Χριστόφορο για να αποφύγουν κυρώσεις (βέβαια ο Άγιος Χριστόφορος απάντησε ότι οι Ιρανοί είχαν αποκλειστεί από το πρόγραμμα ήδη από το 2010). Από την άλλη, υπήρξε αντίδραση από την ΕΕ όταν η Μάλτα επιχείρηση να κάνει κάτι αντίστοιχο, ζητώντας από τη χώρα να αυξήσει την τιμή και να θέσει ένα σύστημα υποχρεωτικής πολύχρονης παραμονής στη χώρα πριν τη χορήγηση ιθαγένειας.\nΦιλοξενία ροζ τηλεφωνικών γραμμών\nΜεταξύ των αναρίθμητων νησιών του Ειρηνικού, υπάρχει και το Νιούε, ένα μικρό νησί με ένα διαρκώς μειούμενο πληθυσμό περίπου 1.600 ανθρώπων, από 5.000 τη δεκαετία του ’60. Για πολλά χρόνια, κύριες πηγές εσόδων για την οικονομία του Νιούε ήταν η αγροτική παραγωγή, η αλιεία και ο εποχικός τουρισμός, καθώς πρόκειται για το μεγαλύτερο κοραλλιογενές νησί στον κόσμο. Ωστόσο, όλα άλλαξαν στα τέλη του '80, οπότε και η κυβέρνηση υπέγραψε μια συμφωνία που επέτρεπε τηλεφωνικές γραμμές υψηλής χρέωσης να δρομολογούνται από τον κωδικό της χώρας. Ειδικές «τράπεζες» τηλεφωνικών γραμμών εγκαταστάθηκαν στην περιοχή, ώστε να γίνεται η εκτροπή της κλήσης σε προορισμούς σε ολόκληρο τον κόσμο.\nΟ πληθυσμός του νησιού αποτελούνταν όμως κυρίως από συντηρητικούς Χριστιανούς που σύντομα έμαθαν ότι η νέα επιχειρηματική ιδέα αφορούσε κυρίως σε γραμμές τηλεφωνικού σεξ που δρομολογούνταν μέσω της χώρας. Επιπλέον, όλο και συχνότερα τα τηλέφωνά τους χτυπούσαν στη μέση της νύχτας από ξαναμμένους άντρες -από Ιαπωνία και Αγγλία- που είχαν καλέσει λάθος αριθμό. Μέχρι το 1997, όλοι σχεδόν οι κάτοικοι ήξεραν τι να περιμένουν όταν το τηλέφωνό τους χτυπούσε αργά τη νύχτα!\nΑπό την άλλη βέβαια, οι ροζ τηλεφωνικές γραμμές απεδείχθησαν χρυσωρυχείο για το Νιούε, καθώς οι τοπικές εταιρείες τηλεφωνίας επέτρεπαν τεράστιες χρεώσεις ανά λεπτό, λαμβάνοντας ένα γενναιόδωρο ποσοστό σε αντάλλαγμα. Οι τηλεφωνικές εταιρίες στη Βρετανία και την Ιαπωνία θα μπλόκαραν κανονικά κλήσεις με τόσο υψηλές χρεώσεις, αλλά το να «κόψουν» διεθνείς κλήσεις ήταν κάτι απείρως δυσκολότερο. Επιπλέον, οι τηλεφωνικοί αριθμοί στο Νιούε έχουν μόλις 4 ψηφία μετά τον κωδικό της χώρας κι όσοι καλούσαν δεν συνειδητοποιούσαν ότι έκαναν διεθνή κλήση μέχρι τη στιγμή που η «λυπητερή» έφτανε στο σπίτι. Για παράδειγμα, μια γυναίκα στην Ιαπωνία έμεινε άναυδη όταν έφτασε ο μηνιαίος λογαριασμός του τηλεφώνου και έπρεπε να πληρώσει 3.700 δολάρια λόγω των κλήσεων του γιου της.\nΠαρά τα σημαντικά έσοδα για το Νιούε, ο πρωθυπουργός της χώρας αποφάσισε τελικά να ακυρώσει τη συμφωνία το 1997, κρίνοντας μάλλον ότι δεν άξιζε τον κόπο οι λιγοστοί κάτοικοι να διακόπτουν τον ύπνο τους από τηλεφωνήματα αγνώστων με «βαριές ανάσες».\nΗ κατάληξη ιντερνετικού συνδέσμου που αποδείχτηκε χρυσωρυχείο\nΈνα μικρό και απομονωμένο κράτος στον Ειρηνικό, το Τουβαλού, αποτελείται από 9 κοραλλιογενείς βραχονησίδες, με συνολική έκταση λίγο μεγαλύτερη από 26 τ.χλμ. Το γεγονός αυτό δεν επέτρεπε το χτίσιμο μιας αξιόλογης οικονομίας. Έτσι, για χρόνια, η χώρα βασίζονταν στην τακτική του Νιούε, επιτρέποντας τη δρομολόγηση «ροζ» γραμμών μέσω του κωδικού της χώρας, προκειμένου να αυξήσει τα έσοδά της, καθώς η τακτική αυτή απέφερε πάνω από 50.000 δολάρια το μήνα, με τα συνολικά έσοδα να αγγίζουν το 10% του ΑΕΠ. Ωστόσο, ο χριστιανικός πληθυσμός των νησιών έθετε ηθικά ζητήματα για την τακτική αυτή.\nΌλα όμως άλλαξαν το 1999, όποτε και στο Τουβαλού αποδόθηκε η ιντερνετική κατάληξη «.tv» ως top-level domain. Ακολούθησε μια μάχη μεταξύ 5 εταιρειών που δραστηριοποιούνταν στο χώρο του διαδίκτυο προκειμένου να αποκτήσουν το δικαίωμα να χορηγούν διευθύνσεις με την κατάληξη αυτή, που θα ήταν εξαιρετικά επιθυμητή από τηλεοπτικούς σταθμούς. Στη διεθνή δημοπρασία που ακολούθησε, η νικήτρια εταιρεία προκατέβαλε 30 εκατ. δολάρια, διπλασιάζοντας το ΑΕΠ της χώρας!\nΜέχρι το 2011, το Τουβαλού είχε λαμβάνειν 1 εκατ. δολάρια το χρόνο για τα δικαιώματα του «.tv», συμβάλλοντας σημαντικά στα δημόσια έσοδα.\nΟι χώρες με βασικό εξαγώγιμο προϊόν… τα γραμματόσημα\nΗ συλλογή γραμματοσήμων αναπτύχθηκε τον 19ο αιώνα, σχεδόν αμέσως μετά την εφεύρεσή τους. Στην αυγή του 20ου αιώνα, επικρατούσε φρενίτιδα με τη συλλογή γραμματοσήμων, δημιουργώντας μια μικρή αλλά ακμαία βιομηχανία, κάτι που αποτέλεσε μια πρώτης τάξεως ευκαιρία για τα βρετανικά νησιά της Άγιας Ελένης, της Αναλήψεως και το Τριστάν ντα Κούνια που βρίσκονται διάσπαρτα στον Ατλαντικό.\nΤη δεκαετία του ’20, η νήσος Αναλήψεως έγινε εξαρτημένη περιοχή της νήσου Αγίας Ελένης, με το νησί να διοικείται από τον επικεφαλής της Ανατολικής Τηλεγραφικής Εταιρείας στο νησί. Για να εορταστεί το γεγονός αυτό, εκδόθηκε μια σειρά γραμματοσήμων της Αγίας Ελένης που είχαν τυπωμένο μόνο το «Αναλήψεως». Προς μεγάλη έκπληξη των νησιωτών, σύντομα έγιναν δέκτες πλήθος αιτημάτων από ανθρώπους σε ολόκληρο τον κόσμο που ζητούσαν να αγοράσουν τα εξωτικά, νέα διαβατήρια.\nΒλέποντας την κατάσταση, η νήσος Αναλήψεως έσπευσε να την εκμεταλλευτεί, τυπώνοντας τα δικά της γραμματόσημα το 1924 και τα οποία αποδείχτηκαν εξίσου δημοφιλή. Στις μέρες μας, η νήσος Αναλήψεως, με πληθυσμό περίπου 1.000 κατοίκων, εκδίδει 5 σειρές γραμματοσήμων κάθε χρόνο, προς τέρψη των συλλεκτών, ορισμένοι εκ των οποίων έχουν δώσει πάγια εντολή αγοράς κάθε νέου που το νησί εκδίδει. Άκρως ειρωνικό είναι το γεγονός, ότι το ίδιο το νησί είναι τόσο μικρό που οι ταχυδρομικές υπηρεσίες σπανίως χρησιμοποιούνται, ενώ δεν υπάρχει και εθνικό ταχυδρομείο.\nΤην ίδια τακτική ακολουθεί και η Άγια Ελένη, πουλώντας γραμματόσημα και νομίσματα σε συλλέκτες. Ωστόσο, είναι το Τριστάν ντα Κούνια που έχει πάει την πώληση γραμματοσήμων ένα βήμα παραπέρα, καθώς αν και διαθέτει μόλις 264 κατοίκους και καθόλου φυσικούς πόρους, έχει καταφέρει να είναι οικονομικά αυτάρκες από το 1980, βασιζόμενο σε δύο πυλώνες: ένα εργοστάσιο καραβίδων και το τοπικό ταχυδρομείο, το όποιο πουλά γραμματόσημα σε ολόκληρο τον κόσμο. Μάλιστα υπήρχε στιγμή που το μισό εισόδημα της χώρας προερχόταν από την πώληση γραμματοσήμων! Κι όλα αυτά σε μια χώρα που το πρώτο γραμματόσημο. που εκδόθηκε το 1942, τιμολογούνταν σε πατάτες ή τσιγάρα, εξαιτίας της απουσίας χρημάτων!\nΠρονομιακή υποστήριξη αντιμαχόμενων χωρών\nΤο 1949, η κυβέρνηση της Κίνας κατέφυγε στην Ταϊβάν προκειμένου να ξεφύγει από τον Μάο Τσετούνγκ. Εκεί ίδρυσε τη Δημοκρατία της Κίνας, τη λεγόμενη και Ταϊβάν, η οποία βρίσκεται από τότε σε διαμάχη με την κινεζική κυβέρνηση, με τις δύο χώρες να αρνούνται πεισματικά να αναγνωρίσουν η μία την άλλη. Αυτό δημιουργεί ένα θερμό κλίμα στη νότια Ασία, αλλά αποτελεί μια θαυμάσια ευκαιρία για μικρά κράτη να κερδίζουν χρήματα αλλάζοντας τον ψήφο τους σε διεθνείς οργανώσεις όπως ο ΟΗΕ.\nΤο 2004, η Ντομίνικα ήρε την αναγνώριση που παρείχε στην Κίνα, υπέρ της Ταιβάν, με αντάλλαγμα 110 εκατ. δολάρια σε βοήθεια για τα επόμενα 6 χρόνια. Ας σημειωθεί εδώ, ότι το ΑΕΠ της Ντομίνικα είναι περίπου 790 εκατ. δολάρια κάθε χρόνο.\nΗ Γρενάδα επιβεβαίωσε τη στήριξή της προς την Ταϊβάν το 2003, αλλά το 2005 υποστήριξε την Κίνα. Ο λόγος απλός: η χώρα είχε αναλάβει τη φιλοξενία του παγκόσμιο κυπέλλου Κρίκετ και η Κίνα προσφέρθηκε να χρηματοδοτήσει το πανάκριβο νέο στάδιο που η χώρα χρειαζόταν για τους αγώνες.\nΑντίστοιχα έδρασαν η Τόνγκα και το Ναουρού, διασφαλίζοντας μεγάλα πακέτα βοήθειας από την Κίνα, ενώ το Κιριμπάτι άλλαξε στρατόπεδο, υποστηρίζοντας την Ταϊβάν με αντάλλαγμα οικονομική βοήθεια. Το 2011, το Βανουάτου ανακοίνωσε ένα μεγάλο δημοσιονομικό έλλειμμα και άφησε ανοιχτό το ενδεχόμενο να προχωρήσει σε εμπορική συμφωνία με την Ταϊβάν. Θορυβημένη η κινεζική κυβέρνηση, συμφώνησε τελικά να βοηθήσει τη χώρα με αντάλλαγμα η χώρα να συνεχίσει να στηρίζει την Κίνα.\nΩστόσο, η χώρα που έχει τελειοποιήσει την τακτική αλλαγή στήριξης για την απόσπαση χρημάτων, δεν είναι άλλη από την Αγία Λουκία, το μικρό νησιωτικό κράτος της Ανατολικής Καραϊβικής. Από το 1984, η Αγία Λουκία στήριζε την Ταϊβάν, αλλά το 1997 αποφάσισε να αναγνωρίσει την Κίνα. Όπως ήταν φυσικό, η Κίνα προσέφερε ένα μεγάλο πρόγραμμα στήριξης στη χώρα και ένα νέο στάδιο κρίκετ. Ωστόσο, οι κάτοικοι της χώρας έμειναν απογοητευμένοι καθώς δεν είδαν μεγάλο αριθμό κινέζων τουριστών να τους επισκέπτεται. Επιπλέον, η Ταϊβάν υποστήριζε ένα άκρως αποτελεσματικό πρόγραμμα αγροτικής ανάπτυξης, που οι ντόπιοι χωρικοί άρχισαν σύντομα να νοσταλγούν. Έτσι, το 2007, η Αγία Λουκία ευχαρίστησε την Κίνα για τη βοήθειά της και επέστρεψε στην «αγκαλιά» της Ταϊβάν, ελπίζοντας ότι θα τους βοηθούσε να αναπτύξουν την αγροτική τους παραγωγή, να ενισχύσουν τον τουρισμό και να δημιουργήσουν κέντρα εκμάθησης νέων τεχνολογιών.\nΕκμετάλλευση των μεταναστών\nΗ Ερυθραία, το μικρό κράτος στην ανατολική Αφρική, έχει μια από τις σκληρότερες δικτατορίες στον κόσμο. Αυτό είχε σαν αποτέλεσμα ένα μεγάλο μέρος του πληθυσμού να εγκαταλείψει τη χώρα, αναζητώντας μια καλύτερη τύχη στο εξωτερικό. Ωστόσο, όπως διαπίστωσαν οι άτυχοι πολίτες, η φυγή στο εξωτερικό δεν αρκούσε για να γλυτώσουν από την τυραννία του καθεστώτος. Η κυβέρνηση γρήγορα κατάλαβε ότι ο μεγάλος αριθμός μεταναστών θα μπορούσε να αποφέρει χρήματα στη χώρα.\nΈτσι, θέσπισε ένα «φόρο διασποράς» που υποχρέωνε όλους τους πολίτες που ζούσαν εκτός της χώρας να καταβάλουν το 2% των ετήσιων εισοδημάτων τους στην κυβέρνηση. Σύμφωνα με πόρισμα του ΟΗΕ, η συλλογή των χρημάτων αυτών περιλάμβανε συχνά «απειλές, παρενοχλήσεις και εκφοβισμό» από προξενεία και εκπροσώπους της χώρας σε ολόκληρο τον κόσμο. Από την άλλη, σύμφωνα με μια καναδική έρευνα, οι μετανάστες της Ερυθραίας απειλούνται για τη σωματική ακεραιότητα μελών της οικογένειάς τους που διαμένουν ακόμη στη χώρα, εάν δεν πληρώσουν! Επιπλέον, τα προξενεία συνηθίζουν να αρνούνται την ανανέωση των διαβατηρίων ή την αποστολή σημαντικών εγγράφων, όπως διπλώματα κ.α., μέχρι ο ενδιαφερόμενος να πληρώσει όσα οφείλει.\nΜάλιστα, πιστεύεται ότι η κυβέρνηση της Ερυθραίας με τα χρήματα αυτά χρηματοδοτεί ακραίες ισλαμιστικές οργανώσεις όπως η Αλ Σαμπάμπ στη Σομαλία, προκειμένου να προκαλέσει αποσταθεροποίηση σε εχθρικές χώρες. Παρά την έκθεση του ΟΗΕ που καταδικάζει το συγκεκριμένο φόρο και τις απελάσεις διπλωματών, η κυβέρνηση δεν πτοείται και συνεχίζει την απαράδεκτη αυτή πρακτική.


8/6/2012 ΔΙΑΚΗΡΥΞΗ ΑΡ.12/2012 ΠΡΟΧΕΙΡΟΥ ΜΕΙΟΔΟΤΙΚΟΥ ΔΙΑΓΩΝΙΣΜΟΥ ΓΙΑ ΠΡΟΜΗΘΕΙΑ ΔΙΑΦΟΡΟΥ ΗΛΕΚΤΡΟΛΟΓΙΚΟΥ ΥΛΙΚΟΥ ΓΙΑ ΕΝΑ ΕΤΟΣ (ΠΠΥΥ 2011-CPV ) - PDF\n8/6/2012 ΔΙΑΚΗΡΥΞΗ ΑΡ.12/2012 ΠΡΟΧΕΙΡΟΥ ΜΕΙΟΔΟΤΙΚΟΥ ΔΙΑΓΩΝΙΣΜΟΥ ΓΙΑ ΠΡΟΜΗΘΕΙΑ ΔΙΑΦΟΡΟΥ ΗΛΕΚΤΡΟΛΟΓΙΚΟΥ ΥΛΙΚΟΥ ΓΙΑ ΕΝΑ ΕΤΟΣ (ΠΠΥΥ 2011-CPV )\nDownload "8/6/2012 ΔΙΑΚΗΡΥΞΗ ΑΡ.12/2012 ΠΡΟΧΕΙΡΟΥ ΜΕΙΟΔΟΤΙΚΟΥ ΔΙΑΓΩΝΙΣΜΟΥ ΓΙΑ ΠΡΟΜΗΘΕΙΑ ΔΙΑΦΟΡΟΥ ΗΛΕΚΤΡΟΛΟΓΙΚΟΥ ΥΛΙΚΟΥ ΓΙΑ ΕΝΑ ΕΤΟΣ (ΠΠΥΥ 2011-CPV 31682000-0)"\n1 ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΥΓΕΙΑΣ KAI KOINΩΝΙΚΗΣ ΑΛΛΗΛΕΓΓΥΗΣ ΔΙΟΙΚΗΣΗ 1 ης Υ.ΠΕ. ΑΤΤΙΚΗΣ ΝΟΣΟΚΟΜΕΙΟ ΑΦΡΟΔIΣΙΩΝ & ΔΕΡΜΑΤΙΚΩΝ ΝΟΣΩΝ ΑΘΗΝΑΣ <ΑΝΔΡΕΑΣ ΣΥΓΓΡΟΣ> ΔΙΕΥΘΥΝΤΡΙΑ: Η ΚΑΘΗΓΗΤΡΙΑ ΧΡΙΣΤΙΝΑ ΑΝΤΩΝΙΟΥ ΤΜΗΜΑ: ΟΙΚΟΝΟΜΙΚΟ ΓΡΑΦΕΙΟ ΠΡΟΜΗΘΕΙΩΝ Ταχ. Δ/ΝΣΗ : I.Δραγούμη ΚΑΙΣΑΡΙΑΝΗ Πληροφορίες : Β. ΣΑΞΩΝΗ-Σ. ΣΤΟΙΛΗ Τηλέφωνο : FAX /6/2012 ΔΙΑΚΗΡΥΞΗ ΑΡ.12/2012 ΠΡΟΧΕΙΡΟΥ ΜΕΙΟΔΟΤΙΚΟΥ ΔΙΑΓΩΝΙΣΜΟΥ ΓΙΑ ΠΡΟΜΗΘΕΙΑ ΔΙΑΦΟΡΟΥ ΗΛΕΚΤΡΟΛΟΓΙΚΟΥ ΥΛΙΚΟΥ ΓΙΑ ΕΝΑ ΕΤΟΣ (ΠΠΥΥ 2011-CPV ) Το Νοσοκομείο Ανδρέας Συγγρός έχοντας υπόψη: 1. Την με αριθ. 6588/ ΚΥΑ των Υπουργών Υγείας και Κοιν. Αλληλεγγύης, Οικονομικών και Οικονομίας, με την οποία εγκρίθηκε το ΠΠΥΥ Το αρ.πρωτ.8414/ έγγραφο της Επιτροπής Προμηθειών Υγείας (οδηγίες εκτέλεσης και εφαρμογής του ΠΠΥΥ 2011). 3 Την αρ.πρωτ.1661/ απόφαση του Διοικητικού Συμβουλίου του Νοσοκομείου με την οποία εγκρίθηκε η διενέργεια του πρόχειρου διαγωνισμού 4.Την κείμενη σχετική νομοθεσία Π Ρ Ο Κ Η Ρ Υ Σ Σ Ε Ι 1.ΠΡΟΧΕΙΡΟ ΜΕΙΟΔΟΤΙΚΟ ΔΙΑΓΩΝΙΣΜΟ συνολικού προϋπολογισμού συμπεριλαμβανομένου Φ.Π.Α. με κριτήριο κατακύρωσης τη συνολική χαμηλότερη τιμή ΓΙΑ ΠΡΟΜΗΘΕΙΑ ΔΙΑΦΟΡΟΥ ΗΛΕΚΤΡΟΛΟΓΙΚΟΥ ΥΛΙΚΟΥ ΓΙΑ ΕΝΑ ΕΤΟΣ Γίνονται δεκτές προσφορές για το σύνολο της προμήθειας. 2. Ο διαγωνισμός θα γίνει την Τρίτη 19/06/2012 και ώρα 11.00μμ στο χώρο του Γρ. Προμηθειών του Νοσοκομείου (Ίωνος Δραγούμη 5, 1 ος όροφος), ενώπιον αρμόδιας επιτροπής που έχει ορισθεί γι αυτό το σκοπό. Οι προσφορές θα κατατεθούν στο Πρωτόκολλο του Νοσοκομείου και η λήξη κατάθεσής τους είναι στις 18/06/2012, ημέρα Δευτέρα και ώρα 14.00μμ. 3.ΥΠΟΒΟΛΗ ΠΡΟΣΦΟΡΩΝ Οι προσφορές θα κατατεθούν σε δύο αντίτυπα (τεχνικές και οικονομικές) σε ξεχωριστό φάκελο, στην ελληνική γλώσσα μέσα σε κλειστό σφραγισμένο φάκελο. Ο φάκελος θα φέρει τα πλήρη στοιχεία του αποστολέα.\n2 Μέσα στο κυρίως φάκελο τοποθετούνται τα παρακάτω Υπεύθυνη δήλωση της παρ.4 του άρθρου 8 του Ν.1599/1986 όπως εκάστοτε ισχύει, με θεώρηση γνησίου υπογραφής στην οποία θα -Αναγράφονται τα στοιχεία του διαγωνισμού -Δηλώνεται ότι μέχρι και την ημέρα υποβολής της προσφοράς τους, δεν έχουν καταδικασθεί με αμετάκλητη απόφαση για κάποιο από τα αδικήματα της υπεξαίρεσης,της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας. -Δηλώνεται ότι δεν τελούν σε πτώχευση και δεν τελούν σε διαδικασία κήρυξης πτώχευσης. -Δηλώνεται ότι είναι φορολογικά και ασφαλιστικά ενήμεροι -Δηλώνεται ότι είναι εγγεγραμμένοι στο οικείο Επιμελητήριο. Καλά σφραγισμένος φάκελος με την ένδειξη ΤΕΧΝΙΚΗ ΠΡΟΣΦΟΡΑ στον οποίο τοποθετείται η τεχνική προσφορά με τα προσπέκτους και αντίγραφο αυτής. Καλά σφραγισμένος φάκελος με τα ανωτέρω στοιχεία και την ένδειξη ΟΙΚΟΝΟΜΙΚΗ ΠΡΟΣΦΟΡΑ στον οποίο τοποθετείται η οικονομική προσφορά και αντίγραφο αυτής. 4. ΔΕΙΓΜΑΤΑ Θα κατατεθούν δείγματα για όσα είδη ζητηθούν από την Επιτροπή για τη σωστή αξιολόγηση. 5.Οι τιμές είναι δεσμευτικές καθ όλη την διάρκεια της σύμβασης. Οι τιμές θα δοθούν απαραίτητα και ανά τεμάχιο αλλά και συνολικά. Χωριστά θα αναφέρεται και ο ΦΠΑ... Η κατακύρωση θα γίνει σε αυτόν που θα μειοδοτήσει στο σύνολο των ειδών 6. Η αποσφράγιση των προσφορών(τεχνική και οικονομική) θα γίνει ενιαία στον ίδιο χώρο. 7.Εγγυητική επιστολή συμμετοχής δεν απαιτείται. Με την υπογραφή της σύμβασης ο προμηθευτής υποχρεούται στην έκδοση εγγυητική καλής εκτέλεσης ίση με το 10% της προ ΦΠΑ αξίας της σύμβασης. 8.Ισχύς προσφοράς δύο μήνες. 9.Ο διαγωνισμός θα διενεργηθεί σύμφωνα με τις διατάξεις του Ν.2286/95 και 118/07 περί προμηθειών. 10. Η ποιοτική και ποσοτική παραλαβή θα διενεργείται από τριμελή επιτροπή που θα συγκροτηθεί από τη Διεύθυνση του Νοσοκομείου. Χρόνος παράδοσης έως 2 ημέρες από την παραγγελία. Σε περίπτωση εκτάκτων αναγκών μπορεί να χρειαστεί και αυθημερόν παράδοση υλικών. Η παράδοση των ειδών θα γίνεται τμηματικά μετά την υπογραφή της σχετικής σύμβασης στις αποθήκες του Νοσοκομείου με μεταφορικό μέσο και δαπάνη του χορηγητή και θα έχει την ευθύνη της παράδοσής τους. 11.Η πληρωμή του προμηθευτή θα γίνεται ύστερα από την προσκόμιση του τιμολογίου και των απαραίτητων δικαιολογητικών σε εύλογο χρονικό διάστημα ύστερα από την θεώρηση του σχετικού χρηματικού εντάλματος από το Ελεγκτικό Συνέδριο. Ο προμηθευτής βαρύνεται με τις νόμιμες κρατήσεις ως εξής: ΜΤΠΥ 1,5% επί της συνολικής καθαρής αξίας ΧΑΡΤ/ΜΟ 2% επί ΜΤΠΥ ΟΓΑ ΧΑΡΤ/ΜΟΥ 20% επι κρατ.μτπυ ΥΠΕΡ ΨΥΧ.ΥΓΕΙΑΣ 2% επί του πληρ.ποσού ΦΟΡΟΣ ΠΡΟΜΗΘΕΥΤΩΝ 4% επί του πληρ.ποσού 12.Η διάρκεια της σύμβασης θα ορισθεί για ένα έτος με δικαίωμα δίμηνης παράτασης εκ μέρους της Υπηρεσίας, χωρίς την προηγούμενη συγκατάθεση του προμηθευτή, με τους ίδιους όρους και τις τιμές της κατακύρωσης.\n3 ΖΗΤΟΥΜΕΝΕΣ ΠΟΣΟΤΗΤΕΣ ΕΤΗΣΙΟΣ ΚΑΤΑΛΟΓΟΣ ΗΛΕΚΤΡΟΛΟΓΙΚΩΝ Aσφάλειες αυτόματες ράγας 10Α τεμ 48 Aσφάλειες αυτόματες ράγας 16Α τεμ 48 Aσφάλειες αυτόματες ράγας 20Α τεμ 24 Aσφάλειες αυτόματες ράγας 25Α τεμ 12 Aσφάλειες αυτόματες ράγας 32Α τεμ 12 Ασφάλειες τήξεως 10Α τεμ 10 Ασφάλειες τήξεως 16Α τεμ 10 Ασφάλειες τήξεως 20Α τεμ 10 Ασφάλειες τήξεως 25Α τεμ 10 Ασφάλειες τήξεως 35Α τεμ 10 Ασφάλειες τήξεως 63Α τεμ 10 Διακόπτες ράγας 1Φ 32Α τεμ 12 Διακόπτες ράγας 1Φ 40Α τεμ 12 Διακόπτες ράγας 1Φ 63Α τεμ 12 Διακόπτες ράγας 3Φ 40Α τεμ 12 Διακόπτες ράγας 3Φ 63Α τεμ 6 Διακόπτες ράγας 3Φ 100Α τεμ 6 Λαμπάκια ράγας 1Φ 1Φ τεμ 10 Λαμπάκια ράγας 3Φ 3Φ τεμ 10 Διακόπτες χωνευτοί απλοί τεμ 30 Διακόπτες χωνευτοί κoμιτατερ τεμ 30 Διακόπτες χωνευτοί αλε ρετουρ τεμ 20 Πρίζες σούκο χωνευτές τεμ 50 Πρίζες σούκο εξωτερ. στεγανές τεμ 30 Διακόπτες εξωτ. Στεγανοί αλέ ρετουρ τεμ 20 Διακόπτες εξωτ. στεγανοί κομιτατερ τεμ 20 Πολύπριζα με καλώδιο αντικεραυνικό 6 θέσεων τεμ 5 Πολύμπριζα σούκο με καλώδιο 2 Θέσεων τεμ 20 Πολύμπριζα σούκο με καλώδιο 4 Θέσεων. τεμ 30 Πολύμπριζα σούκο με καλώδιο 5 Θέσεων τεμ 30 Πολύπριζα σούκο χωρίς καλώδια 4 Θέσεων τεμ. 30 Πολύπριζα σούκο χωρίς καλώδια 5 Θέσεων τεμ. 30\n4 Πινακάκια εξωτ 1 σειράς 4 θέσεων τεμ 2 Πινακάκια εξωτ. 1 σειράς 6 θέσεων τεμ 2 Πινακάκια εξωτ 1 σειράς 12 θέσεων τεμ 2 Πινακάκια εξωτ. 2 σειρών 24 θέσεων τεμ 2 Πίνακες χωνευτοί 2 σειρών 24 θέσεων τεμ 2 Πίνακες χωνευτοί 3 σειρών 36 θέσεων τεμ 2 πίνακες χωνευτοί 3 σειρών 48 θέσεων τεμ 2 Ασφαλειοδιακόπτες 1Φ στεγανός 25Α τεμ 2 Ασφαλειοδιακόπτες 3 Φ στεγανός 25Α 3Φ τεμ 2 Καλώδια ΝΥΑ 1,5 τετ.χιλ. m 900 Καλώδια ΝΥΑ 2,5 τερ.χιλ m 900 Καλώδια ΝΥΑ 6 τετ.χιλ m 300 Καλώδια ΝΥΑ 4τετ.χιλ m 300 Καλώδια ΝΥΑ 10τετ.χιλ. m 300 Καλώδια NYM 3χ1,5τετ.χιλ. m 300 Καλώδια NYM 3χ2,5τετ.χιλ. m 100 Καλώδια NYM 34τετ.χιλ. m 100 Καλώδια NYM 5Χ2,5τετ.χιλ. m 100 Καλώδια ΝΥΜ NYΥ 3Φ 5Χ10+1,5τετ.χιλ. m 100 Καλώδια ΝΥΜ NYΥ 3Φ 5Χ16+1,5τετ.χιλ. m 100 Καλώδιο εύκαμπτο 3Χ0,75τετ.χιλ. m 100 Καλώδιο εύκαμπτο 3Χ1,5τετ.χιλ. m 300 Καλώδιο εύκαμπτο 3Χ2,5τετ.χιλ. m 300 Καλώδιο εύκαμπτο 3Χ6 τετ.χιλ m 100 Καλώδιο εύκαμπτο 3Χ4τετ.χιλ. m 100 Καλώδιο εύκαμπτο 5Χ1,5τετ.χιλ. m 100 Καλώδιο εύκαμπτο 5Χ2,5τετ.χιλ. m 100 Kαλώδιο διπολικό 2Χ0,75τετ.χιλ. m 100 Kαλώδιο U.T.P. 4 Ζευγών m 1220 Καλώδιο Τηλεφώνου 10 Ζευγών m 100 Καλώδιο τηλεόρασης m 300 Φις σούκο αρσενικά τεμ100 Φις σούκο θηλυκά τεμ.100 Ταινίες μονωτικές τεμ. 50 Ταινίες λάστιχοταινίες τεμ.10\n5 Κλέμενς 2,5 χιλ τεμ. 50 Κλέμενς 4 χιλ τεμ. 50 Κλέμενς 6 χιλ τεμ. 50 Κλέμενς 10 χιλ τεμ. 50 Κλέμενς 16 χιλ τεμ. 50 Ρόκα καλωδίων 5\_20 τεμ.200 Ρόκα καλωδίων 6\_25 τεμ.200 Ρόκα καλωδίων 7\_25 τεμ.200 Ρόκα καλωδίων 8\_25 τεμ.200 Ρόκα καλωδίων 9\_25 τεμ.200 Ρόκα καλωδίων 10\_23 τεμ.200 Ρόκα καλωδίων 12\_35 τεμ.200 Λάμπες ηλεκτρονικές Β22 23w τεμ.100 Λάμπες ηλεκτρονικές Ε27 23w τεμ.300 Λάμπες ηλεκτρονικές Ε14 7W τεμ.100 Δεματικά 100 τεμ. 10cm τεμ.500 Δεματικά 100 τεμ. 20cm τεμ.500 Δεματικά 100 τεμ. 30cm τεμ.500 Φωτιστικά ασφαλείας 0,60 m τεμ. 5 Φωτιστικά ασφαλείας 1 m τεμ. 5 Ρελέ διαροής 1Φ 40Α τεμ. 10 Ρελέ διαροής 3Φ 40Α τεμ. 10 Ρελέ διαροής 3Φ 63Α τεμ. 5 Ρελέ διαροής 3Φ 100Α τεμ. 2 Φισάκια RG ακουστικού τεμ.500 Φισάκια RG LINE τεμ.500 Φισακια RG δικτυου τεμ.100 Σωλήνα σπιράλ τύπου ΚΟΥΒΙΔΙ Φ-16 τεμ.100 Σωλήνα σπιράλ τύπου ΚΟΥΒΙΔΙ Φ-20 τεμ.100 Σωλήνα σπιράλ τύπου ΚΟΥΒΙΔΙ Φ-25 τεμ.100 Στάρτερ φθορίου 4-22w τεμ.500 Στάρτερ φθορίου 4-80w τεμ.500 Μπάλαστ φθορίου 1-20w τεμ. 50 Μπάλαστ φθορίου 1-40w τεμ. 50 Μπαλαστ φθορίου ηλεκτρονικά 60w τεμ. 20\n6 Μπαλαστ φθορίου ηλεκτρονικά 105w τεμ. 20 Ντουί φθορίου για φωτιστικά τεμ 50 Ντουί 0ρειχαλκινα ε27 β22 τεμ 20 Βάσεις σταρτερ τεμ 50 Καλώδιο προέκτασης τηλ. 2 Ζευγών τεμ.300 Κουτιά διακλαδώσεων εξ. Στεγανών 7,5Χ7,5 τεμ.10 Κουτιά διακλαδώσεων εξ. Στεγανών 10Χ10 τεμ.10 Κουτιά διακλαδώσεων εξ. Στεγανών 20Χ15 τεμ. 10 Μπαταρίες αλκαλικές 9ν τεμ 12 Μπαταρίες αλκαλικές ΑΑ 1,5ν τεμ. 48 Μπαταρίες αλκαλικές ΑΑΑ 1,5ν τεμ.48 σποτ επιτοίχεια μονά ε27 τεμ 20 Λάμπες ιωδίνης μεγάλες 150w τεμ. 20 Λάμπες ιώδινης μικρές 100w τεμ.20 Λάμπες ιωδινης καρφακια 12v 20w τεμ. 20 Λάμπες ιωδινης καρφακια 12v 35w τεμ. 20 Λάμπες νατρίου τύπου Δ.Ε.Η. 150w τεμ. 10 Λάμπες φθορίου στρογγυλές 22w τεμ.100 Λάμπες φθορίου στρογγυλές 22w/840 TL5 τεμ 30 Λάμπες τ5 80w τεμ 25 Λάμπες τ5 54w τεμ 25 Τηλεφωνικές συσκευές τεμ.50 Λάμπες Β22 75w τεμ 100 Λάμπες Β22 100w τεμ.25 Λάμπες Β22 150w τεμ.25 Λάμπες Β22 200w τεμ. 25 Λάμπες Ε27 75w τεμ.200 Λάμπες Ε27 150w τεμ.200 Λάμπες μινιόν Ε14 κεράκι 15w τεμ. 25 Λάμπες μινιόν Ε14 κόκκινες 5w τεμ. 50 Λάμπες Ε27 μπλέ μινιον 5w τεμ. 50 Λάμπες σποτ καρφακι 12v 20w τεμ 20 Λάμπες σποτ gu10 50w τεμ 50 Λάμπες Ε27 αρζέντα 40w τεμ.200 Λάμπες φθορίου 18w 0,60m τεμ.800\n7 Λάμπες φθορίου 36w 1,20m τεμ.300 Λάμπες φθορίου 58w 1,50m τεμ.300 Λάμπες φθορίου lumilux 18w 0,60m τεμ. 50 Λάμπες φθορίου lumilux 36w 1,20m τεμ. 50 Λάμπες φθορίου lumilux 58w 1,50m τεμ. 50 Σκάφες φθορίου μονές στεγανές 0,60m τεμ 10 Σκάφες φθορίου διπλές 1,20m τεμ.10 Σκάφες φθορίου διπλές 1,50m τεμ. 10 Σκάφες φθορίου μονές 1,50m τεμ. 10 Σκάφες φθορίου μονές στεγανές 1,20m τεμ.10 Σκάφες φθορίου μονές στεγανές 1,50m τεμ.10 Σκάφες φθορίου διπλές στεγανές 1,20m τεμ. 10 Σκάφες φθορίου διπλές στεγανές 1,50m τεμ. 10 Φωτιστικά φθορίου διπλά εξωτ με κατροπτο 1,20m τεμ.10 Φωτιστικά φθορίου διπλά εξ με κατροπτο 1.50m τεμ. 10 Σκάφ. Φθορίου ψευδοροφής με κάτοπτρο 60Χ60cm τεμ 50 κανάλια πλαστικά 20Χ10 m 100 κανάλια πλαστικά 25Χ25 m 100 κανάλια πλαστικά 25Χ40 m 50 κανάλια πλαστικά 120Χ60 m 50 κανάλια πλαστικά 100Χ60 m 50 Κανάλια πλαστικά τύπου LEGRAND 100Χ35 m 50 Πριζάκια τηλ. Εξωτερικά.διπλά τεμ. 50 Πριζάκια τηλ εξωτερικά μονά τεμ. 50 Σπιράλ τηλεφώνου ακουστικού τεμ. 20 Καλώδιο σύνδεσης tv αρσ-θηλ. τεμ 10 Κατσαβίδια δοκιμαστικά μικρά Τεμ. 10 Κατσαβίδια δοκιμαστικά μεγάλα τεμ 10 Οι εταιρείες που ενδιαφέρονται να καταθέσουν προσφορά, θα πρέπει απαραίτητα να λάβουν υπ όψιν τους τις παρακάτω προϋποθέσεις ΤΕΧΝΙΚΗ ΠΕΡΙΓΡΑΦΗ Α. Γενικά\n8 Τα υλικά που θα προμηθευτεί το Νοσοκομείο, για το Συνεργείο Ηλεκτρολόγων, σύμφωνα με την κατάσταση πρόβλεψης υλικών για το έτος και τα οποία θα χρησιμοποιηθούν για την συντήρηση των Ηλεκτρομηχανολογικών Εγκαταστάσεων, καθώς και του εξοπλισμού του Νοσοκομείου, θα πρέπει να πληρούν τα κατωτέρω γενικά και ειδικά τεχνικά χαρακτηριστικά, προδιαγραφές και απαιτήσεις: 1. Θα είναι προϊόντα αξιόπιστων και δοκιμασμένων κατασκευαστικών οίκων, πιστοποιημένων κατά ISO 9001 και σήμανση CE. 2. Θα είναι σύμφωνα με όλες τις διεθνείς και ελληνικές προδιαγραφές, οδηγίες και απαιτήσεις (VDE, DIN, EN, IEC, ΕΛΟΤ, ΕΕΕΤ, κλπ), σε ότι αυτές αφορούν τα εν λόγω υλικά. 3. Όλα τα υλικά, τα οποία χρήζουν επεξηγήσεων ή οδηγιών, θα συνοδεύονται από τα αντίστοιχα εγχειρίδια χρήσης λειτουργίας. 4. Σε όλα τα υλικά, επί των τεμαχίων ή επί της συσκευασίας τους, θα αναγράφονται, στα ελληνικά, τα πλήρη στοιχεία του κατασκευαστή ή του προμηθευτή εισαγωγέα (χώρα κατασκευής διεύθυνση τηλέφωνο, κλπ). 5. Σε περίπτωση που δεν ισχύουν τα ανωτέρω ( Α.1. έως και Α.4.), η επιτροπή αξιολόγησης, θα μπορεί να θεωρεί, ότι, τα υλικά αυτά, δεν πληρούν τις προδιαγραφές απαιτήσεις, της Τεχνικής Υπηρεσίας του Νοσοκομείου, εκτός και αν με έγγραφη αιτιολόγησής της, αποφανθεί για το αντίθετο. Β. ΥΛΙΚΑ 1. Καλώδια Τα καλώδια των ισχυρών ρευμάτων, θα είναι E1VV-R (ΝΥΥ), H05V/H07V-K (ΝΥΑ), H05VV-U (R) (ΝΥΜ), σε διάφορα χρώματα και διατομές, σύμφωνα με τις διεθνείς προδιαγραφές - κανονισμούς. 2. Κανάλια Τα κανάλια θα είναι από ενισχυμένο πλαστικό (ενδεικτικός τύπος Legrand), διαφόρων διαστάσεων. 3. Πρίζες (Ρευματοδότες) Όλοι οι ρευματοδότες θα είναι 16Α/250V. Οι ακροδέκτες των ρευματοδοτών θα είναι κατασκευασμένοι με μορφή βύσματος (ενδεικτικός τύπος Legrand). Όλοι οι ρευματοδότες θα ανήκουν στην ίδια ομάδα του ίδιου οίκου κατασκευής, ώστε να έχουν ίδιες διαστάσεις και ίδια εμφάνιση (ενδεικτικός τύπος Legrand). Ρευματοδότης χωνευτός "σούκο". Θα έχει πλευρικές επαφές γείωσης (τύπος "σούκο"). Θα είναι κατάλληλος για χωνευτή τοποθέτηση (ενδεικτικός τύπος Legrand). Θα είναι κατάλληλος για χωνευτή ή ορατή τοποθέτηση. Το στέλεχος του θα βρίσκεται μέσα σε κουτί από μονωτική ύλη με παρέμβυσμα. Ο ρευματοδότης θα καλύπτεται με στρεφόμενο κάλυμμα (ενδεικτικός τύπος Legrand). 4. Διακόπτες\n9 Όλοι οι διακόπτες,(μονοί, διπλοί, κλπ) θα είναι κατάλληλοι για χωνευτή ή ορατή τοποθέτηση, και θα ανήκουν στην ίδια ομάδα του ίδιου οίκου κατασκευής, ώστε να έχουν ίδιες διαστάσεις και ίδια εμφάνιση (ενδεικτικός τύπος Legrand). 5. Λαμπτήρες Οι λαμπτήρες όλων των τύπων, θα πληρούν τις Γενικές Τεχνικές Προδιαγραφές και θα είναι ενεργειακής κλάσης Α ή Β. Ντουί, μπάλαστ, χαμηλών απωλειών ( W), στάρτερ, και βάσεις στάρτερ θα είναι από ανθεκτικά και άκαυστα υλικά. 6. Αποζεύκτες-Ασφάλειες Οι αποζεύκτες, ασφάλειες, μικροαυτόματοι, θα είναι τύπου ράγας και από ανθεκτικό υλικό, (ενδεικτικοί τύποι SIEMENS, ABB, AEG,), διαφόρων μεγεθών (Α). 7. Φις Φις αρσενικά και θηλυκά (προέκτασης ή πολύπριζα), τύπου σούκο, θα είναι καλής ποιότητας, από ανθεκτικό πλαστικό ή καουτσούκ. 8. Ηλεκτρικοί Πίνακες (κουτιά) Οι Ηλεκτρικοί Πίνακες (κουτιά), θα είναι σύμφωνοι με το Πρότυπο ΕΛΟΤ HD 384 και τους κανονισμούς IEC 439 (ενδεικτικός τύπος, STAB για τους μεταλλικούς και Legrand για τους πλαστικούς ΙΡ 55). 9. Διάφορα Τα στηρίγματα καλωδίων (ρόκα), θα είναι καλής ποιότητας, από ανθεκτικό πλαστικό, με καρφιά κατάλληλα για στερέωση και σε μπετόν (ατσαλόκαρφα). Κλέμενς, θα είναι πορσελάνης (10 20 %) και από πλαστικό, καλής ποιότητας. Τηλεφωνικές συσκευές, θα είναι χρώματος μαύρο με οθόνη LCD. Οι μονωτικές ταινίες, θα είναι καλής ποιότητας, με ελαστικότητα και ανθεκτικότητα, καλή εφαρμογή (κόλληση) και ανθεκτικές σε υψηλή θερμοκρασία ( 50 ο C). Η ΔΙΟΙΚΗΤΡΙΑ ΚΑΘΗΓΗΤΡΙΑ ΔΙΕΥΘΥΝΤΡΙΑ ΧΡΙΣΤΙΝΑ ΑΝΤΩΝΙΟΥ


ΒΥΖΑΝΤΙΝΩΝ ΙΣΤΟΡΙΚΑ: Νοεμβρίου 2013\nΥπεύθυνη Υλικού των Ιστοχώρων του Πατριαρχείου Ιεροσολύμων\nΤα βυζαντινά επαγγέλματα μέσα από τις επιγραφές ---β΄ μέρος\nΤα Απαγορευμένα Επαγγέλματα\nΜερικοί χριστιανοί ασκούσαν -κυρίως στους Παλαιοχριστιανικούς χρόνους- και επαγγέλματα, τα οποία οι Πατέρες της Εκκλησίας συνιστούσαν να αποφεύγονται, όπως: 1) του αγαλματοποιού 2) του ηνιόχου), 3) του παντομίμου, 4) του γυμναστού 5) του μονομάχου, 6) του διδασκάλου τραγουδιού και μονομαχίας, 7) του θιασάρχου 8) του θαυματοποιού 9) του catadromarious (=σαλτιμπάγκου σε τσίρκο), 10) του αστρολόγου (=μάντη), 11) της τραγουδίστριας, 12) της χορεύτριας κ.ά.\nΓενικά οι δραστηριότητες των χριστιανών που είχαν σχέση με τον κόσμο των δημοσίων θεαμάτων και την ειδωλολατρεία- έπρεπε να αποφεύγονται, επειδή προσέβαλαν τα χρηστά ήθη και ήταν κάπως αντίθετες προς τα νέα ήθη της Χριστιανικής Διδασκαλίας. Όμως, παρά τις συστάσεις και απαγορεύσεις της Εκκλησίας, μερικά από τα επαγγέλματα αυτά συνεχίζονται ή επιβιώνουν, όπως διαπιστώνεται και από τις σχετικές επιτάφιες επιγραφικές μαρτυρίες. Τα αρχαία επαγγέλματα συνεχίζονται και στη χριστιανική κοινωνία, η οποία αποτελεί συνέχεια και εξέλιξη της προχριστιανικής κοινωνικής δομής.\nΑν και κάπως εκτός θέματος, όμως πολύ ενδιαφέροντα είναι και τα Βυζαντινά (ή και Μεταβυζαντινά) ηθικά παραπτώματα των επιγραφών, επειδή σ' αυτά υάρχουν ενδείξεις επαγγελμάτων ή καυτηριάζονται και κάποιοι αμαρτωλοί, γνωστοί και ως κολασμένοι. Από τους τοιχογραφημένους ναούς π.χ. της Κρήτης (μετά τον 13ο αιώνα) επιλέγομε εδώ τα επικρατέστερα ηθικά παραπτώματα, όπως είναι: 1) Οι κοιμώμενοι την Αγίαν Κυριακήν, δηλ. οι μη εκκλησιαζόμενοι, 2) γυναίκες-μητέρες "αι μη θηλάζουσαι τα νήπια", ή "αποστρεφόμεναι τα νήπια" (πρβλ. και το επάγγελμα της τροφού - βυζάστρας - παραμάνας , 3) παπαδιά ή "πορνεύουσα" 4) οι πόρνοι - πόρνες,, 5) οι μοιχοί, β) οι φονείς, 7) οι ψεύτες, 8) οι κλέπτες, 9) οι φιλάργυροι, 10) οι βλάσφημοι, 11) οι επίορκοι. 12) ο ζουράρης, 13) η μαυλίστρια, 14) η παραφρουγκαστέα ( =κρυφακούστρια), 15) ο φαλτσογράφος 16) ο κλεπτοσκοίνης, 17) ο μεταθέτων τα όρια (=σύνορα) και πολλά άλλα.\nΕπίσης άδικα ή αμαρτωλά επαγγέλματα χαρακτηρίζονται και εκείνα, που ως πρώτο συνθετικό έχουν την πρόθεση παρά, όπως είναι: παρακαμπανιστής (= κακοζυγιστής), παραχαράκτης, παραθεριστής, παραυλακιστής, κ.ά., με την έννοια του άδικου, του κλέπτη και γενικά του κακού. Με τα καυτηριαζόμενα αυτά παραπτώματα -και μάλιστα σε πολλές και περίεργες εικονογραφικές σκηνές των ι. ναών -επιδιώκεται ό φρονηματισμός των πιστών. Οι ποινές, αυτές των αδίκων -κολασμένων έχουν μεγάλη σπουδαιότητα, κυρίως από ηθικής και κοινωνιολογικής απόψεως. Πρβλ. και τις απειλητικές εκφράσεις (κατάρες, αναθέματα κ.ά.) των παλαιοχριστιανικών επιγραφών (4ου - 7ου αι.), που αναγράφονται κυρίως για την προστασία των τάφων. Τόσο από τα απαγορευμένα επαγγέλματα, όσο και από τις άφθονες ποινές των κολασμένων, εξάγονται πολύτιμα συμπεράσματα για τις ηθικές και κοινωνικές αντιλήψεις των χρόνων εκείνων. Γενικά όμως οι εικόνες, μαζί με τις συνοδευτικές τους επιγραφές, παρέχουν πολλά μηνύματα. Αντικατοπτρίζουν τα βιώματα και τις αντιλήψεις κάθε εποχής.\nΕκκλησιαστικά Αξιώματα σε Επιγραφές\nΣτις χριστιανικές επιγραφές, καθώς και σε πολλές βυζαντινές πηγές, μαρτυρούνται όχι μόνο όλοι οι βαθμοί της Ιεροσύνης, αλλά και πολλά εκκλησιαστικά αξιώματα -οφίκια, με ποικίλες μάλιστα διαλεκτικές παραλλαγές, όπως 1) Αρχιερεύς-Αρχιεπίσκοπος - Πατριάρχης 2) επίσκοπος - δεσπότης κ.ά., 3) πρεσβύτερος - πρωτοπρεσβύτερος - οικονόμος - παπάς - πρωτόπαπας - πρωτοπαπάς κ.α 4) ηγούμενος - γούμενος - καλόγερος - γέροντας κ.α., 5) ηγουμένισσα - γουμένισσα -καλογριά - γερόντισσα κ.ά., 6) διάκονος - διάκος κ.α., 7) διακόνισσα, 8) παρθενεύουσα (= αφιερωμένη στο Θεό), 9) ιεροψάλτης - ψάλτης - υποψάλτης, 10) αναγνώστης, 11) διδάσκαλος -σκρινάριος, 12) νεωκόρος - νεωκόρισσα, 13) εκκλησάρης - εκκλησάρισσα, 14) ιστοριογράφος - αγιογράφος - ζωγράφος κ.ά. Βλέπε Πίνακες εικόνων.\nΠολύ συχνά βλέπομε επίσης στις επιγραφές κληρικούς ή και εκκλησιαστικούς αξιωματούχους, οι οποίοι -παράλληλα με το λειτούργημά τους- ασκούσαν και διάφορα άλλα επαγγέλματα, όπως π.χ.: 1) πρεσβύτεροι - χρυσοχόοι - χαράκτες - αγιογράφοι κ.α., 2) μοναχοί - αγιογράφοι - βαφείς -μυροποιοί -μελισσοκόμοι κ.α. , 3) διάκονοι - χρυσοχόοι - βαφείς - χαράκτες κ.ά., 4) υποδιάκονοι - γραφείς, χρυσοχόοι - μελισσοκόμοι - κηροποιοί κ.α., 5) αναγνώστες -χαρτουλάριοι - μαρμαρογλύπτες - χαράκτες - μαχαιροποιοί, 6) πρεσβυττέρισσες - παπαδιές - αρχισυναγώγισσες - κατηχήτριες κ.α.\nΓνωστή είναι η ποοσφορά των κληρικών (κυρίως των μοναχών) στην Αγιογραφία και Μικροτεχνία γενικά. Έτσι, πολλές επιγραφικές μαρτυρίες υπάρχουν για κληρικούς-μοναχούς, που εργάζονταν και ως: αγιογράφοι, ζωγράφοι, καλλιγράφοι, αντιγραφείς χειρογράφων, ξυλογλύπτες διαφόρων εκκλησιαστικών έργων Τέχνης επιγραφών, σφραγίδων κ.λπ.\nΣτις επιγραφές της κατηγορίας αυτής παρέχεται μια απλή και ανάγλυφη εικόνα όχι μόνο του Πολιτεύματος της Εκκλησίας, αλλά και της όλης δράσεως και προσφοράς των κληρικών στη διάρθρωση της κοινωνικής δομής κάθε εποχής. Και από τις άφθονες σχετικές επιγραφές μαρτυρείται, ότι οι κληρικοί -όλων των βαθμών ιεροσύνης- ήταν από τα πλέον δραστήρια μέλη της κοινωνίας.\nΛάθη Επιγραφών: Σχόλια - Παρατηρήσεις\nΕίναι γνωστό ότι οι ανορθογραφίες, τα λάθη, οι ασυνταξίες, ήταν πολύ συνηθισμένα σης επιγραφές. Τα λάθη όμως αυτά δεν ενοχλούσαν ή δεν ήταν τόσο αισθητά, δεδομένου ότι ουδείς διαμαρτυρήθηκε ή προσπάθησε να διορθώσει επιγραφικά λάθη. Η προσοχή των επιγραφοτεχνιτών στην "καλλιτεχνία" των επιγραφών δε τους άφηνε χρόνο η σκέψη για ορθογραφία. Η "καλλιτεχνία" ενδιέφερε περισσότερο. Ήταν μια τυπική και εμπειρική τέχνη, που έμοιαζε ως "ακουστική - οπτικοακουστική, δεδομένου ότι και ο προφορικός λόγος επηρέαζε πολύ τους χαράκτες των επιγραφών. Δεν ενοχλούσαν όμως τα λάθη, τα οποία στο "ακουσμά" τους δεν ήταν τόσο αντιληπτά.\nΚύριος σκοπός των επιγραφοτεχνιτών ήταν να παρουσιάσουν -όσο μπορούσαν πιο καλλιτεχνικά- ένα αυθεντικό κείμενο, ένα νόημα ή μήνυνμα, αδιαφορώντας για την ορθογραφία του το κείμενο αυτό το έγραφαν ή το υπαγόρευαν άλλοι (ο πελάτης, η οικογένεια, η κοινότητα, κάποιος άρχοντας, η πολιτεία κ.λπ.). Οι χειρόνακτες και εμπειρικοί τενίτες επιγραφών ήταν αναγκασμένοι να προσαρμόσουν το κείμενο αυτό προς τις εκάστοτε συνθήκες, και μάλιστα: 1) προς τον συνήθως περιορισμένο χώρο - φορέα της επιγραφής 2) προς τα τεχνικά και υλικά μέσα της εποχής 3 ) προς την επιλογή των ευκολοτέρων προς χάραξη γραμμάτων - φθόγγων, 4) προς την οπτικά καλύτερη επεξήγηση ή υπομνηματισμό των παραστάσεων 5) προς την εμφανέστερη θέση της επιγραφής είτε για λειτουργικούς, είτε για εύκολη ανάγνωση ή αποστήθιση), 6) προς το πνευματικό επίπεδο και τη δεξιοτεχνία του κάθε επιγραφοτεχνίτη, 7) προς την όλη καλλιέργεια εκείνοι που παράγγειλε την επιγραφή, 8) προς το πνευματικό επίπεδο της κοινότητας, των αναγνωστών - πιστών κ.λπ., κ.λπ. Ας σημειωθεί ότι το θέμα των επιγραφικών λαθών είναι μεγάλο και θα πρέπει να γίνει αντικείμενο ειδικής μελέτης.\nΕυνόητο είναι ότι με τη σταχυολόγηση των παραπάνω παραδειγμάτων, καθώς και με τις σχετικές παρατηρήσεις, δεν εξαντλείται εδώ ο κατάλογος των επαγγελμάτων των Παλαιοχριστιανικών και Βυζαντινών χρόνων. Για το πολύ ενδιαφέρον αυτό θέμα θα πρέπει να συνταχθεί ειδική πραγματεία ή και πολλές μονογραφίες (ηθικές, δογματικές, λειτουργικές κ.ά.) στηριγμένες, συν τοις άλλοις, και στα στοιχεία που παρέχουν τα διάφορα corpus και οι σχετικές μελέτες των χριστιανικών επιγραφών.\nΟ Χαιρετισμός "Εν Ερηνη" : Επιγραφικά Σχόλια\nΑπό τους ωραιότερους και συχνότερους αποχαιρετισμούς προς τους χριστιανούς νεκρούς είναι το ΕΝ ΕΙΡΗΝΗ. Η τυπική αυτή έκφραση (ιουδαϊκής προελεύσεως) εισήλθε από πολύ ενωρίς στη Χριστιανική Λατρεία (Θ. Λειτουργίες, Ευχολόγια). Αυτό διαπιστώνεται και από την πλατιά χρήση του όρου "εν ειρήνη" στις επιτάφιες χριστιανικές επιγραφές, από την Παλαιοχριστιανική εποχή μέχρι και σήμερα.\nΣυναντάται πολλές φορές σε Ανατολή και Δύση. Το "εν ειρήνη" εναλλάσσεται σης χριστιανικές επιγραφές με το λατινικό αντίστοιχό του "in pace", τo οποίο είχε επίσης μεγάλη διάδοση τόσο στη Δύση, όσο και στην Ανατολή ήδη από τον 3ο αιώνα (π.χ. κατακόμβη Αγίας Πρίσκιλλας κ.α.). Συνήθη είναι τα επιτάφια επιγράμματα, τα ονομαζόμενα και "ειρήνης" ή και "αναστάσεως", εξαιτίας των φράσεων: "εκοιμήθη εν ειρήνη έως αναστάσεως", "ώδε εκοιμήθη εν ειρήνη", "ενθάδε κείται εν ειρήνη" κ.λπ. Τα επιγράμματα αυτά χρονολογούνται στους 4ο και 5ο αιώνες και συναντώνται σε πολλά μέρη του χριστιανικού κόσμου (Ιταλία, Μ. Ασία, Αίγυπτο, Αθήνα, Σπάρτη, Μακεδονία κ.ά.). Πολύ συνηθισμένο είναι και το "ειρήνη υμίν", καθώς και το αντίστοιχό του λατινικό "pax vobis". Επιγραφικά δείγματά του βρίσκομε παντού, όπως στη: Μ. Ασία, Συρία, Αφρική, Ιταλία, Ελλάδα κ.λπ. Και αυτά ανάγονται στους 4ο-6ο αιώνες, επιβιώνουν όμως μέχρι και σήμερα. Αξιοπρόσεκτο είναι ότι τα "ειρήνη υμίν - pax vobis" απευθύνονται, κυρίως στη Δύση, περισσότερο προς τους νεκρούς, όπως π.χ. "ειρήνη τη ψυχή σου". Αντίθετα στην Ανατολή απευθύνονται, κατά κανόνα, στους αδελφούς της κοινότητας ή και προς τους περαστικούς, όπως "ειρήνη πάσιν" ή "ειρήνη Χριστού πάσιν", φράσεις με έντονη επίσης λειτουργική φόρτιση και ναοκεντρική αναφορά. Το "ειρήνη υμίν" ήταν, ως γνωστόν, και ο προσφιλής χαιρετισμός του ίδιου του Χριστού. Ο ευαγγελικός αυτός χαιρετισμός -προς ζώντες και νεκρούς, προς τη στρατευόμενη και θριαμβεύουσα Εκκλησία, ως σώμα Χριστού- επιβιώνει μέχρι και σήμερα στη γλώσσα του "από καταβολής κόσμου" ευσεβούς Ελληνικού Λαού. Με τα "πορεύου εν ειρήνη" ή απλώς "εν ειρήνη Κυρίου" κ.τ.τ. αποχαιρετούν και σήμερα ακόμη κυρίως οι λόγιοι (αλλά και οι ολιγογράμματοι) προσφιλή και αγαπημένα τους πρόσωπα.\nΑξιοπρόσεκτο είναι επίσης ότι από τον τυπικό εβραϊκό χαιρετισμό shalom (= ειρήνη) και από τον αραβικό salem aleikum (= ειρήνη υμίν) προέρχεται - δια μέσου της τουρκικής γλώσσας- ο κρητικός λαϊκός όρος "σαλαμαλέκι". Ας σημειωθεί, τέλος, ότι η ακτινοβολία της ελληνικής γλώσσας -σε διεθνές μάλιστα επίπεδο- έγινε μέ πάρα πολλούς όρους, όπως: "Ιστορία, Αρχαιολογία, λειτουργία, ευχαριστία, εκκλησία, βασιλική, μοναστήρι, μοναχισμός, λόγος, επιγραφική, νομολογία, ειρήνη -εν ειρήνη". Πολλοί από τους όρους αυτούς χαράσσονται και σε πρωτότυπες επιγραφές που είναι ο αυθεντικός "λόγος - μήνυμα" του χαράκτη, ο οποίος αντιπροσωπεύει το λαό ή μια ομάδα ανθρώπων. Η τόσο πλούσια σε λειτουργικές-εκκλησιαστικές εκφράσεις γλώσσα του Ορθόδοξου Ελληνικού Λαού είχε πάντοτε μεγάλους τροφοδότες: το ιερό Ευαγγέλιο, τους ψαλμούς-ύμνους-τροπάρια, τις εκκλησιαστικές τελετές, τη θρησκευτική -ναοκεντρική ζωή γενικότερα. Γεγονός είναι ότι σε καμιά άλλη γλώσσα χριστιανικού λαού δεν παρατηρείται τόσο έντονος επηρεασμός από τα θρησκευτικά-λειτουργικά πράγματα, όσο στην Ελληνική.\nΤο παραπάνω κείμενο είναι απόσπασμα απο την εργασία << Χριστιανικές Επιγραφές και Εικόνες>>\n(Πορίσματα Ερευνών - Μηνύματα) Γεωργίου Β. Αντουράκη\nΑρχαιολόγου, Καθηγητού Θεολογικής Σχολής Πανεπιστημίου Αθηνών\n. O Χριστός Παντοκράτωρ, μέρος ολόσωμης τοιχογραφίας από το ναό του Πρωτάτου στο Άγιον Όρος\nΟ Μανουήλ Πανσέληνος, ο ζωγράφος του Πρωτάτου, κινείται ως τις μέρες μας μεταξύ μύθου και πραγματικότητας. Η εποχή που δραστηριοποιείται (14ος αιώνας), είναι μια εποχή αντινομίας, κατά την οποία, ενώ το κράτος φθίνει πολιτικά και οικονομικά, τα γράμματα και οι τέχνες φθάνουν στο ύψιστο σημείο της ακμής του, αντλώντας συνάμα στοιχεία από την αρχαιοελληνική παράδοση.\nΤο έργο του Πανσέληνου, όπως αυτό σώζεται στο Πρωτάτο, είναι αντιπροσωπευτικό μιας ολόκληρης εποχής, της Παλαιολόγειας και μιας "Σχολής" της Μακεδονικής, κέντρο της οποίας ήταν η Θεσσαλονίκη. Η πνευματική και καλλιτεχνική ζωή της πόλης φτάνει την περίοδο εκείνη, σε υψηλά επίπεδα, ενώ ταυτόχρονα αναδεικνύεται ο ηγετικός της ρόλος σ' ολόκληρο το Βαλκανικό χώρο.\nΟι αγιογραφίες στο Πρωτάτο\nTo εικονογραφικό πρόγραμμα στο Πρωτάτο του Αγίου ¨Ορους, ο καλλιτέχνης το ανέπτυξε σε τέσσερις επάλληλες ζώνες. Στην ανώτατη ζώνη εικονίζονται οι προπάτορες του Χριστού από τον Αδάμ ως τον Ιωσήφ, στις επόμενες δύο ζώνες σκηνές από το Δωδεκάερτο, τα Πάθη του Χριστού και τη ζωή της Παναγίας, ενώ στην κατώτατη ζώνη παριστάνονται ολόσωμοι άγιοι, <<ο στρατός του Κυρίου>>, κατά την έκφραση του Ιωάννη Δαμασκηνού. Στην ενότητα αυτή απεικονίζονται ιεράρχες, στρατιωτικοί άγιοι μάρτυρες της Εκκλησίας, αλλά και επιφανείς ασκητές, όπως άλλωστε ταιριάζει στον κορυφαίο ναό του αγιορείτικου μοναχισμού, το ναό του Πρωτάτου. Το εικονογραφικό πρόγραμμα συμπληρώνεται με σκηνές από τον κύκλο της περιόδου της Πεντηκοστής, καθώς και με την απεικόνιση προφητών και δικαίων, που εικονίζονται στα εσωρράχια των τάξεων. Η διακόσμηση κλείνει με σκηνές από την Π. Διαθήκη, που αποτελούν προεικονίσεις της Παναγίας.\nΑπό απόψεως τέχνης οι τοιχογραφίες του ναού του Πρωτάτου συνιστούν κορυφαία δημιουργία του ελληνισμού και ένα από τα πιο σημαντικά σύνολα της παγκόσμιας πολιτιστικής κληρονομιάς. Κύρια χαρακτηριστικά της ζωγραφικής του Πανσέληνου είναι ο αφηγηματικός χαρακτήρας στην απόδοση των σκηνών, η μνημειακότητα των συνθέσεων, η υιοθέτηση προτύπων από την αρχαία ελληνική τέχνη, καθώς και το δραματικό στοιχείο και ο εξιδανικευμένος ρεαλισμός, ταιριασμένα με την έκφραση βαθιάς πνευματικότητας.\nΤο χρώμα επίσης είναι βασικός και καθοριστικός παράγων της ζωγραφικής του Πρωτάτου, αλλά και αναγνωριστικό στοιχείο της ταυτότητας και της καλλιτεχνικής προσωπικότητας του Πανσέληνου. Στη ζωγραφική του επικρατούν λαμπερά χρώματα γεμάτα φως, σε απαλές τονικές αποχρώσεις και αρμονικούς συνδυασμούς, προσδίδοντας λάμψη και φρεσκάδα στη ζωγραφική και εκφραστική ζωντάνια στις μορφές. Έτσι όπως σημειώνει ο αείμνηστος Α. Εγγονόπουλος, << το εσωτερικό του Πρωτάτου καλεί, πρόσχαρο και φωτεινό τον επισκέπτη σε μια ψυχική ανάταση γεμάτη πνευματική ευδαιμονία>>.\nΟι τοιχογραφίες του Πρωτάτου από καλλιτεχνική άποψη εκφράζουν μια ενσυνείδητη στροφή και ένα ανανεωμένο ενδιαφέρον του βυζαντινού κόσμου στο ιδεώδες του κλασικού, σε αρμονική ωστόσο σύζευξη με την πνευματικότητα της χριστιανικής κοινωνίας. Έτσι ουσιώδη χαρακτηριστικά της ζωγραφικής του Πανσέληνου είναι η συμμετρία, η αυτονομία των μορφών στη σύνθεση, η τάση να αποδοθεί πλαστικά το σώμα σε αρμονική σύζευξη με το ρούχο, η εκφραστικότητα των γραμμών, η αβρότητα των χρωμάτων, η επιστροφή στο ιδανικό του αρχαίου κάλους, ταιριασμένου με τα ιδεώδη της χριστιανικής πνευματικότητας, οφείλονται ασφαλώς στην παιδεία του Πανσέληνου. Η παιδεία αυτή είναι που καθορίζει την προσωπικότητα και τις επιλογές του καλλιτέχνη και καθιστά τις τοιχογραφίες του Πρωτάτου από τις κορυφαίες δημιουργίες του κλασικισμού κατά την πρώτη περίοδο των Παλαιολόγων.\nΕιδικότερα η αναβίωση αρχαίων προτύπων στις τοιχογραφίες του Πρωτάτου προϋποθέτει τη διαμόρφωση της προσωπικότητας του μεγάλου αυτού καλλιτέχνη σε κύκλους ουμανιστών ενός μεγάλου κέντρου της αυτοκρατορίας, όπως είναι η Θεσ/νίκη την περίοδο αυτή, στους οποίους οφείλει την ανανέωση του καλλιτεχνικόυ οράματος του χριστιανικού κόσμου. Έτσι μόνο μπορεί να βρει εξήγηση το γεγονός ότι ο Πανσέληνος όχι μόνο αναπαράγει την τυπολογία των προσώπων που απεικονίζει τύπους κληρονομημένους από την αρχαιότητα, αλλά εκφράζει στο σύνολο του έργου βασικά χαρακτηριστικά της ουσίας του κλασικού.\nΟ << άγνωστος>> Μανουήλ Πανσέληνος\nΤις τοιχογραφίες του ναού του Πρωτάτου, << της μεγάλης εκκλησίας του Αγίου Όρους>>, όπως χαρακτηριστικά αναφέρεται στις πηγές, η προφορική και η από του 18ου αιώνος γραπτή παράδοση αποδίδει στο ζωγράφο κυρ Μανουήλ Πανσέληνο. Τη γραπτή αυτή αναφορά στο πρόσωπο του Πανσέληνου, καθώς και την παράδοση για την καταγωγή τού από την Θεσσαλονίκη, κατέγραψε στις αρχές του 18ου αιώνα ο ιερομόναχος και αγιογράφος Διονύσιος από τον Φουρνά των Αγράφων Ευρυτανίας. Ρώσοι και Σέρβοι περιηγητές, λίγα χρόνια αργότερα επιβεβαιώνουν την παραπάνω πληροφορία. Στο βιβλίο << Ερμηνεία της ζωγραφικής Τέχνης>> ο Διονύσιος παρακινεί τους μαθητές του να παραδειγματιστούν και να μιμηθούν το έργο του Πανσέληνου.\nΜε βάση λοιπόν τα στοιχεία που μας δίνει ο Διονύσιος συνάγεται ότι ο Πανσέληνος κατάγεται από την Θεσσαλονίκη και ότι πραγματοποίησε στο Άγιον Όρος τον τοιχογραφικό διάκοσμο περικαλλών ναών καθώς και τη φιλοτέχνηση ιερών εικόνων. Παράλληλα ο Διονύσιος αναφέρει ότι η ποιότητα της δουλειάς του Πανσέληνου ήταν τόσο υψηλή, ώστε ξεπέρασε σε φήμη τους παλιότερους αλλά και τους σύγχρονους με αυτόν καλλιτέχνες.\nΣήμερα έχει γίνει ευρύτερα αποδεκτό, ότι ο ζωγράφος αυτός ήκμασε στο τέλος του 13ου και στις αρχές του 14ου αιώνα, διακόσμησε με το συνεργείο του το Πρωτάτο και εντυπωσίασε του σύγχρονούς του και τους κατοπινούς του όσο κανείς άλλος επώνυμος καλλιτέχνης του Βυζαντίου. Αποτέλεσμα της αξίας του , αλλά και της φήμης που απέκτησε ήταν, όπως σημειώνει ο ακαδημαϊκός Ξενόπουλος , << το όνομά του να γίνει στο Άγιον Όρος αντιπροσωπευτικό , όχι των τοιχογραφιών ενός μνημείου, του Πρωτάτου, αλλά μιας ολάκερης εποχής, της εποχής των Παλαιολόγων, και μιας ζωγραφικής σχολής, της Μακεδονικής, που είχε στο κέντρο τη Θεσσαλονίκη>>.\nΟι περιηγητές του 19ου αιώνα, θαμπωμένοι από την ωραιότητα των τοιχογραφιών του, τον συνέκριναν με τον Τζιότι και τον Ραφαήλ. Σήμερα που η γνώση γύρω από τη βυζαντινή τέχνη αποκτά ολοένα και περισσότερο βάθος, μπορούμε να δούμε τον Πανσέληνο μέσα στο καλλιτεχνικό περιβάλλον της εποχής του. Σε αυτό μας βοηθούν οι τοιχογραφίες των μνημείων της Θεσσαλονίκης και της μείζονος Μακεδονίας αλλά και οι τοιχογραφίες ναών της μεσαιωνικής Σερβίας, τους τέλους του 13ου αιώνα και της πρώτης εικοσαετίας του 14ου αι., που είναι αποδεδειγμένα έργα τεχνιτών από τη Θεσσαλονικη όπως του Μιχαήλ Αστραπά και του του Ευτυχίου.\nΟ Πανσέληνος, όταν εξεταστεί με τον τρόπο αυτό, παρουσιάζεται ως ο σπουδαιότερος εκπρόσωπος της λεγόμενης << Μακεδονικής Σχολής>>, στην περίοδο της ακμής της, και ένας από τους μεγαλύτερους ζωγράφους όλων των εποχών.\nΣήμερα η επιστημονική έρευνα δέχεται ότι οι τοιχογραφίες του ναού του Πρωτάτου χρονολογούνται στο τέλος του 13ου αιώνα και αποτελούν το κορυφαίο έργο ενός καλλιτέχνη, του Μανουήλ Πανσέληνου, που κατάγεται από την Θεσσαλονίκη και του οποίου το έργο στάθηκε πρότυπο για όλους τους μεταγενέστερούς του.\nΗ καταγωγή του Πανσέληνου από τη Θεσσαλονίκη έχει ενισχυθεί από το γεγονός ότι βασικά χαρακτηριστικά της ζωγραφικής του έχουν αναγνωριστεί σε μνημεία της Θεσσαλονίκης, όπως είναι η περίπτωση των τοιχογραφιών του παρεκκλησίου του Αγίου Ευθυμίου, στο ναό του Αγίου Δημητρίου, που χρονολογούνται από επιγραφή στα 1303. Οι τοιχογραφίες αυτές παρουσιάζουν ιδιαίτερα στενή καλλιτεχνική συνάφεια με τις τοιχογραφίες του Πανσέληνου στο ναό του Πρωτάτου. Η συγγένεια αυτή αναγνωρίζεται στον ήρεμο και μνημειακό χαρακτήρα των παραστάσεων που φαίνεται ότι έγιναν από τον Πανσέληνο και το συνεργείο του.\nΗ υψηλή ποιότητα του έργου του Πανσέληνου στο Πρωτάτο επηρέασε τόσο πολύ τους μεταγενέστερους του, ώστε η παράδοση αποδίδει στον Πανσέληνο όχι μόνο τις τοιχογραφίες του Πρωτάτου, αλλά και όλων των άλλων ναών στο Άγιον Όρος. Θεωρείται πολύ πιθανόν ότι οι τοιχογραφίες του καθολικού της μονής Βατοπαιδίου που αναφέρονται στα Πάθη και στην Ανάσταση του Ιησού, λόγω της ομοιότητάς τους με αυτές του Πρωτάτου, είναι έργο του Πανσέληνου.\nΗ παράδοση αυτή, παρά τον αναχρονισμό της, έχει καταγραφεί σε κείμενα που σώζονται στη Μονή Μεγίστης Λαύρας, αλλά και αλλού και δείχνει τη φήμη που άφησε πίσω του ο μεγάλος αυτός καλλιτέχνης.\nπηγή: << Επτά ημερες>> εφημ. Καθημερινή \nΑναρτήθηκε από Unknown στις 7:20 π.μ. Δεν υπάρχουν σχόλια:\nΤο <<μισητό>> Βυζάντιο\nΗ δύσκολη ενσωμάτωση των βυζαντινών μνημείων και του βυζαντινού πολιτισμού στο σύγχρονο ελληνικό κράτος\n«Η μεταχείριση των βυζαντινών μνημείων στο νεοελληνικό κράτος υπήρξε ανάλογη με την ιδεολογία του και αντανακλά την ιστορική εξέλιξη της πρόσληψης του Βυζαντίου στην Ελλάδα» σημειώνει η αρχιτέκτων δρ Λιάνα Χλέπα στη μελέτη της Τα βυζαντινά μνημεία στη νεότερη Ελλάδα. Πράγματι, η εκατονταετία 1833-1939, η οποία εξετάζεται, ιδεολογικά θα ήταν δυνατόν να χωριστεί σε δύο ενότητες: προ και μετά τους Βαλκανικούς Πολέμους. Οταν - στην πρώτη περίπτωση - τα βυζαντινά μνημεία ήταν συνδεδεμένα με το θρησκευτικό αίσθημα των Ελλήνων και ακολούθως, όταν χρησιμοποιήθηκαν ως εθνικό επιχείρημα και κίνητρο στην ανάπτυξη της Μεγάλης Ιδέας.\nΚαι στις δύο περιόδους, ωστόσο, το έργο της προστασίας και της αποκατάστασης των βυζαντινών μνημείων αντιμετωπίστηκε από το νεοελληνικό κράτος ως δευτερεύον, αλλά και με αποσπασματικό τρόπο. Αρκεί να θυμηθεί κανείς τις βυζαντινές εκκλησίες της Αθήνας - 72 αναφέρουν οι ιστορικοί - που κατεδαφίστηκαν για να ανεγερθεί με το υλικό τους η Μητρόπολη. Αλλωστε ως τη δεκαετία του 1870 οι βυζαντινοί ναοί δεν θεωρούνταν καν ιστορικά μνημεία, αλλά κτίρια εξυπηρέτησης ποικίλων λειτουργιών. Ετσι, 50 χρόνια αργότερα, μετά την απελευθέρωση της Θεσσαλονίκης, οι ναοί της θα επιτελούσαν αυτό ακριβώς το έργο, αφού θα χρησιμοποιούνταν ως χώροι εγκατάστασης των προσφύγων.\nΚλασική ή χριστιανική αρχαιότητα; Το δίλημμα ουδέποτε υπήρξε για το νέο ελληνικό κράτος, ακόμη και σε περιόδους που ιστορικά γεγονότα και διαφορετικές πολιτικές έστρεψαν το ενδιαφέρον και στο Βυζάντιο - αν και όχι με ανιδιοτελείς σκοπούς. Μπορεί η μεταβαλλόμενη ιδεολογική σημασία των βυζαντινών μνημείων, μαζί με την πρόοδο της επιστημονικής έρευνας, να αύξανε κατά περιόδους το ενδιαφέρον του κράτους, επ' ουδενί όμως μείωνε την πρωτοκαθεδρία εκείνων της ελληνικής αρχαιότητας.\nΞεπερνώντας μάλιστα την περίοδο που εξετάζει η συγγραφέας, μπορεί ανεπιφύλακτα να ειπωθεί ότι το ίδιο ισχύει ως σήμερα, παρά τα σοβαρά βήματα που έγιναν ιδίως τα τελευταία χρόνια προς την κατεύθυνση της ανάδειξης της ταυτότητας και της σημασίας του Βυζαντίου. Η κλασική αρχαιότητα λαμβάνει τη μερίδα του λέοντος στη συγκέντρωση του ενδιαφέροντος, όχι τόσο της πολιτείας, δεδομένου ότι οι νόμοι επιβάλλουν την ισότητα ως προς την αντιμετώπισή τους, όσο στη συνείδηση των πολιτών.\nΕπί του προκειμένου η κυρία Χλέπα τοποθετεί το πλαίσιο, κοσμικό και θρησκευτικό, εντός του οποίου αρχίζει να διαμορφώνεται η ελληνική συνείδηση της απευθείας σύνδεσης του - τότε - παρόντος με το βυζαντινό παρελθόν και αμέσως με το αρχαίο. Στη μελέτη εξιστορούνται οι ενέργειες του ελληνικού κράτους σε συνεργασία με άλλους φορείς για τη διάσωση της βυζαντινής κληρονομιάς, εξετάζονται αντιπροσωπευτικά μνημεία του ελλαδικού χώρου και τέλος διερευνάται το ιδεολογικό και πολιτισμικό πλαίσιο κατά τη συγκεκριμένη περίοδο 1833-1939.\nΒεβαίως η ιστορία αρχίζει νωρίτερα. Περίπου μισό αιώνα πριν από την Ελληνική Επανάσταση και ενώ ο Ευγένιος Βούλγαρης μεταφράζει Βολταίρο δημιουργώντας τη λέξη «ανεξιθρησκία», από την έδρα της στην Κωνσταντινούπολη η Ορθόδοξη Εκκλησία προασπίζεται με σθένος το θεοκρατικό κράτος, καθώς μάλιστα ο Πατριάρχης είναι ο σύνδεσμος μεταξύ της τουρκικής εξουσίας και της χριστιανικής κοινότητας. Στο μεταξύ η οικονομική ευμάρεια των Ελλήνων έχει οδηγήσει στην ανάπτυξη της οικοδομικής και καλλιτεχνικής δραστηριότητας σε όλο τον ελλαδικό χώρο, κατασκευάζονται και εικονογραφούνται νέες εκκλησίες, ανακαινίζονται και διακοσμούνται οι παλαιές. Σε κάθε περίπτωση ωστόσο αναβιώνει στη ναοδομία η παλαιοχριστιανική βασιλική.\n«Η εμμονή στον αρχιτεκτονικό τύπο της βασιλικής εξελίσσεται σταδιακά σε εθνικό θρησκευτικό σύμβολο και εκφράζει την ιδεολογική επιρροή του κλασικισμού, η οποία ταυτίζεται με τον Διαφωτισμό. Μόνη προσπάθεια απόσχισης γίνεται στη δεκαετία του 1830, όταν η οθωνική αυλή θα επιχειρήσει να δημιουργήσει στη ναοδομία έναν νέο ελληνοβυζαντινό ρυθμό εκφράζοντας έτσι την ανομολόγητη επιθυμία για την αναβίωση της ελληνικής βυζαντινής αυτοκρατορίας υπό τον Οθωνα» σημειώνει η κυρία Χλέπα.\nΣτην αρχιτεκτονική εισάγεται έτσι η ιδέα της χρήσης «εθνικών» ρυθμών σε ναούς. Πρώτος ο αρχιτέκτονας Δημήτρης Ζέζος σχεδιάζει την εκκλησία της Ζωοδόχου Πηγής στον τύπο της τρίκλιτης βασιλικής με κωδωνοστάσιο συνδυάζοντας μορφολογικά στοιχεία από την Αναγέννηση αλλά και από τη βυζαντινή και ρωμανική αρχιτεκτονική. Ο δανός αρχιτέκτονας Χριστιανός Χάνσεν θα εισαγάγει μάλιστα αρχιτεκτονικά στοιχεία βυζαντινού ρυθμού σε ορισμένα κτίριά του στην Αθήνα, όπως στο Νομισματοκοπείο στην πλατεία Κλαυθμώνος (κατεδαφισμένο σήμερα) και στο Οφθαλμιατρείο.\nΣημαντικό πάντως είναι ότι το ελληνικό κράτος αμέσως από την ανασύστασή του οργανώνει εκ του μηδενός το πλαίσιο προστασίας των μνημείων με πρότυπο τα αντίστοιχα άλλων ευρωπαϊκών κρατών όπως η Γαλλία, η Γερμανία, η Ιταλία. Στην πράξη όμως το ενδιαφέρον είναι στραμμένο σχεδόν αποκλειστικά στα αρχαία κατάλοιπα. Ούτως ή άλλως στα πρώτα 50 χρόνια οι Ελληνες αυτοσχεδιάζουν! «Εκτός από τη σαρωτική επικράτηση του νεοκλασικισμού δεν ήταν καν σε θέση να εκτιμήσουν την αξία των βυζαντινών μνημείων. Ακόμη και οι επεμβάσεις που γίνονται στους βυζαντινούς ναούς - μετατροπές, ανακαινίσεις, διευρύνσεις - ακολουθούν τα νεοκλασικά πρότυπα με την προσθήκη μαρμάρινων ή νεοαναγεννησιακών κωδωνοστασίων και θυρωμάτων. Εξάλλου πολλά μεσαιωνικά μνημεία κατεδαφίζονται κατά τη διάνοιξη νεοκλασικών χαράξεων» λέει η κυρία Χλέπα. Χαρακτηριστικό είναι ότι στα τέλη του 19ου αιώνα οι εργασίες αποκατάστασης των βυζαντινών μνημείων εκτελούνται από την Αρχαιολογική Υπηρεσία, η οποία διαθέτει μόνο έναν αρχιτέκτονα και αυτόν με εντελώς ανεπαρκές γνωσιολογικό επίπεδο για τα βυζαντινά μνημεία.\nΗ πρώτη αλλαγή έρχεται στα τέλη του 19ου αιώνα με τον νέο αρχαιολογικό νόμο του 1899, που δημιουργεί τις προϋποθέσεις για την οργάνωση των συλλογών και των μουσείων. Η Χριστιανική Αρχαιολογική Εταιρεία ξεκινά τη δραστηριότητά της (1884) στοχεύοντας στη συλλογή χριστιανικών έργων τέχνης και στην προώθηση της μελέτης και της προστασίας τους. Σταδιακά πάντως ενδυναμώνει τις σχέσεις της με την Εκκλησία υιοθετώντας την ελληνορθόδοξη εκδοχή της Μεγάλης Ιδέας και προβάλλοντας ταυτόχρονα τις συντηρητικές τάσεις της ορθόδοξης αναβίωσης στην τέχνη. Παρ' όλα αυτά η συμβολή της στην ευαισθητοποίηση της Πολιτείας για τη διάσωση των χριστιανικών καταλοίπων είναι αδιαμφισβήτητη.\nΣτις αρχές του 20ού αιώνα το κέντρο του ενδιαφέροντος μεταφέρεται στη Βόρεια Ελλάδα λόγω των Βαλκανικών Πολέμων που θα φέρουν την απελευθέρωση της Θεσσαλονίκης. Αμέσως, το 1913, συγκροτείται ομάδα τεχνικών και καλλιτεχνών για να μελετήσει τον ανασχεδιασμό της πόλης και η πυρκαγιά που καταστρέφει μεγάλο μέρος της προσφέρει την κατάλληλη ευκαιρία. Αλλωστε το κόμμα των Φιλελευθέρων στο πλαίσιο του αστικού εκσυγχρονισμού της Ελλάδας στοχεύει στη δημιουργία ενός μητροπολιτικού κέντρου των Βαλκανίων, στο οποίο όμως δεν έχουν καμία θέση τα δεκαοκτώ τζαμιά με τους μιναρέδες τους ή τα στενοσόκακα του παλαιού οικοδομικού ιστού. Οι ιστορικές φάσεις της πόλης λοιπόν καταργούνται και ακολουθούν μαζικές κατεδαφίσεις των πάντων.\nΤην ιδια στιγμή, ωστόσο, μέσα στο πνεύμα της «βυζαντινής αναγέννησης» του έθνους αλλά και της επίδρασης ελλήνων και ξένων βυζαντινολόγων, κηρύσσονται 271 ναοί ως εξέχοντα βυζαντινά μνημεία ενώ ήδη με ειδικά διατάγματα η συντήρηση και αναστήλωση ναών και μοναστηριών εμπίπτει στις αρμοδιότητες του υπουργείου. Η ίδρυση του Βυζαντινού και Χριστιανικού Μουσείου της Αθήνας το 1914 και λίγο αργότερα η δημιουργία δύο Εφορειών Βυζαντινών Αρχαιοτήτων (Αθήνα, Θεσσαλονίκη) σηματοδοτούν την έναρξη μιας νέας περιόδου προς όφελος των βυζαντινών μνημείων, η οποία οριστικοποιείται μετά τους Βαλκανικούς Πολέμους.\nΣήμερα η σύνδεση του Βυζαντίου με την Εκκλησία είναι για τους περισσότερους αυτονόητη. Ετσι, η οργάνωση του «νέου» Βυζαντινού και Χριστιανικού Μουσείου της Αθήνας από τον αείμνηστο Δημήτρη Κωνστάντιο αποτελεί τη σημαντικότερη κίνηση για την πρόσληψη του Βυζαντίου μέσα από τις πραγματικές του διαστάσεις, στις οποίες διαδραματίζει σπουδαίο ρόλο και το κοσμικό κράτος. Προφανώς όμως απαιτείται πολύς χρόνος ακόμη προκειμένου να αφομοιωθούν τα δεδομένα της νέας πρότασης ώστε να επανεξετάσει κανείς - οι μεγαλύτεροι σε ηλικία, κυρίως - τη γνώση που έλαβε από τα σχολικά βιβλία.


Σοφιανός Ορθοπεδικά Είδη Μαξιλάρι με Κλίση AC-714 - Σοφιανός Ορθοπεδικά Είδη\nΑρχική σελίδα / Προϊόντα Υγείας & Ομορφιάς / Μαξιλάρια / Ανατομικά - Ύπνου / Μαξιλάρι με Κλίση AC-714\nΜαξιλάρι με Κλίση AC-714\nΜαξιλάρι Με Κλίση AC-714: Μαξιλάρι κατασκευασμένο από ανθεκτικό & υποαλλεργικό αφρολέξ, επενδυμένο με συνθετικό κάλυμμα (poly- cotton) το οποίο αφαιρείται και πλένεται. Προσφέρει άριστη υποστήριξη της πλάτης κατά την όρθια θέση, ανακουφίζοντας από την οσφυαλγία, τους πόνους του αυχένα και των ώμων. Βοηθά επίσης, στην βελτίωση της αναπνευστικής λειτουργίας. Το μαξιλάρι μπορεί να χρησιμοποιηθεί επιπλέον,…\nΚωδικός προϊόντος: AC 714 Κατηγορία: Ανατομικά - Ύπνου. Ετικέτες: 714, AC, oly, otton, Ανατομικά, Κλίση, μαξιλάρι, με, Ύπνου.\nΚατάλληλο για τη σταθεροποίηση ασθενών στο κρεβάτι!\nTo Μαξιλάρι με Κλίση AC-714 είναι κατασκευασμένο από ανθεκτικό, υποαλλεργικό αφρολέξ, επενδυμένο με συνθετικό κάλυμμα (poly- cotton) το οποίο αφαιρείται και πλένεται.\nΠροσφέρει άριστη υποστήριξη της πλάτης κατά την όρθια θέση, ανακουφίζοντας από την οσφυαλγία, τους πόνους του αυχένα και των ώμων.\nΒοηθά επίσης, στην βελτίωση της αναπνευστικής λειτουργίας.\nΚατάλληλο για τη σταθεροποίηση ασθενών στο κρεβάτι.\nΔείτε και το ίδιο μαξιλάρι στο “mini” μέγεθος του, πατώντας εδώ!\nBe the first to review “Μαξιλάρι με Κλίση AC-714” Ακύρωση απάντησης